Bukedde Online - Okunnyikiza obuntubulamu kyakutaasa obutonde bw'ensi-Kabaka\nAbakadde b'e Bukomansimbi bafunye eby'okwebikka\nMaama Nnabagereka ng'ayogera mu lukung'aana\nKABAKA Mutebi II awadde amagezi abakulembeze ku lukalu lwa Afrika okunnyikiza obuntubulamu ng'emu ku nkola ezigenda okutaasa n'okukuuma obutonde bwensi obwonoonese ennyo ensangi zino.\nBino byabadde mu bubaka bwe bweyatisse Maama Nnabagereka Sylivia Nagginda eri olukung'aana ku butonde bwensi mu nsi yonna (Global Landscapes Forum) nga lwa badde mu kibuga Accra eky'ensi Ghana okuva ku Lwokubiri October 29-30,2019 naagamba nti ebbula ly'omwoyo gwa bulungibwansi lyongedde okutatana obutonde.\n"Tulaba okwonooneka kw'obutonde bwensi n'enkyukakyuka y'obudde ng'akabonero akalaga obubulwa bw'obuntubulamu mu bantu," Obubaka bwa Kabaka bwebwasomye mu lukung'aana luno olwategekedde aba United Nations Development Programme (UNDP).\nYanyonyodde nti Obuntubulamu busimbye mu nnono z'Abafirika (Ubuntu nga bwekyogerwa e South Africa) nga mulimu obuvunanyizibwa,okufaayo,okweyisa obulungi,okussa ekitiibwa mu bantu,okulumirirwa abalala,n'obwesimbu.\nKabaka era yayongedde n'ategeeza olukung'aana luno olw'etabiddwamu abakugu ku nkozesa y'ettaka,obutonde bwensi n'okukubaganya ebirowoozo ku ndagaano y'e Paris- Bufalansa ekwata ku mbeera y'obudde nti enkola y'obuntubulamu emaze emyaka n'ebisiibo mu Buganda,esobola okweyambisibwa okukuuma embeera y'ensi eno gyetulimu nga nnungi.\nEKY'OKULABIRAKO KY'EMIZIRO MU KUKUUMA OBUTONDE:\nKabaka yagambye nti mu Africa,ennono n'obuwangwa bikola kinene mu kukuuma obutonde bwensi naawa eky'okulabirako ky'ebika bya Buganda 54 ebikozesebwa mu nsonga eno.\n" Buli kika kirina omuziro nga bino birabibwa mu bisolo,ebiwuka oba ebimera era nga kizira okulya okulya ekika oba omuziro gwo. Kino kiteeka obuvunanyizibwa ku buli muntu okukuuma n'okulwanirira okubeerawo kw'ekika kye,"Kabaka bweyagambye mu bubaka bwe.\nKABAKA YASIIMYE OBUKULEMBEZE BW'EKIBIINA KY'AMAWANGA AMAGATTE:\nKabaka yasiimye ekibiina ky'amawanga amagatte (United Nations) wansi w'obukulembeze bwa Ssabawandiisi waakyo, Antonio Guterres olw'okubangawo enkola ng'ali ne bannamikago okunogera ekizibu ky'enkyukakyuka y'obudde,eddagala kuba kino kyabulabe eri omuntu n'obutonde.\nEbigendererwa mukaaga ku 17 eby'okutumbula enkulakulana mu nsi yonna,birafubana ku kulaba ng'ensi n'obutonde bikuumibwa kuba okwonooneka kw'embeera y'ensi kukosa abantu obuwumbi 3.2 mu nsi yonna kwaabo obuwumbi omusanvu abagirimu n'okutwala ebitundu by'ensimbi z'ensi yonna 10 ku buli 100 okugonjoola ebizibu bino.\nKu lwokuna Nnabagereka n'ekibinja kyeyagenda nakyo omwaali Minisita wa Bulungibwansi e Mmengo Hajjat Mariam Mayanja,lwebasimbudde okukomawo e Uganda nga mu lukungana luno Kabaka yayitibwa ng'omugenyi omukulu.\nSiyinza kugaba ssukaali wa Daddy...\nLaavu yange esiiwa nga kavunza kato...\nBwe naggya ekifaananyi kya jjajja mu ddiiro n'adda mu bukambwe


Amawulire | Dembe FM 90.4 - Part 6\nBuganda n’ekkanisa ya Uganda batusizza okusasira eri egwanga\nBya Prosy Kisakye Obwakabaka bwa Buganda batusizza okukungubaga eri egwanga, nabafirirddwa abaabwe nokukosebwa mu bulumbaganyi bwa bbomu ezakubiddwa mu kibuga wakati olunnaku lweggulo. Omwogezi wobwakabaka bwa Buganda Owek. Noah Kiyimba, agambye nti bavumirira ebikolwa ebyokutta ba ssalumanya. Wabula asabye abebyokwerinda okukola okunonyereza okwanamaddala, abakoseddwa nokufiirwa […]\nAba Islamic State bakakasizza bebabwatudde bbomu e Kampala\nBya Ivan Ssenabulya ne Prosy Kisakye Abajambula aba Islamic State nate bewaanye nebakakasa nti bebakoze obulumbaganyi bwa bbomu mu Kampala olunnaku lweggulo. Ba nalukalala 3 bebwatudde nebatta nabantu bablijjo abalala 6, atenga abasoba mu 30 bebalumiziddwa. Obulumbaganyi obwasoose bwabadde ku kitebbe kya poliisi obulala bwabadde […]\n6 bebafiiridde mu boomu, abafiiriddwa abaabwe basaasiddwa\nBya Juliet Nalwooga ne Prossy Kisakye, Poliisi ekakasiza nti abantu 6 bebafiiridde mu bulumbaganyi bwa boomu 2 ezikubiddwa mu Kampala wakati ate abalala 33 bebalumiziddwa Mu kwogerako ne bannamawulire ku kitebe kya poliisi e Naguru, omwogezi wa poliisi mu ggwanga Fred Enanga agambye nti ku […]\n27 Bebawereddwa ebitanda e Mulago, 17 mu ddwaliro lya KCCA\nBya Ivan Ssenabulya Abantu 27 bebawereddwa ebitanda, mu ddwaliro ekkulu e Mulago, oluvanyuma lwokubwatuka okwemirundi okubadde mu kibuga amakya ga leero. Okubwatuka okusooka kubadde ku Kooki-Towers, okumpi n’ekitebbe kya poliisi ekya CPS mu Kampala. Okulala kubadde ku Raja Chambers, ku Parliament Avenue. Dr Rosemary Byanyima, […]\nBobi wine ayagala bwenkanya kubafiira mu bwegugungo\nBya Prossy Kisakye, Ssenkagale wékibiina kyébyóbufuzi ekya National Unity platform (NUP) Robert Kyagulanyi akubiriza bannakibiina okusigala nga bamaanyi nóbutakoowa kulwanirira nkyukyuka yadde nga bayita mu kutiisibwatiisibwa. Bino abyogedde mu kusabira emyoyo gyabantu abafiira ku kwekalakaasa okwennaku 2 okwaliwo mu mwezi gwa musenene omwaka oguwedde ngennaku […]\nPoliisi emaliriza okunonyereza kugwa Ssegirinya\nBya Ruth Anderah, Poliisi emalirirzza okunonyereza ku misango gyokukuma omuliro mu bantu, egivunanibwa omubaka wa Kawempe North, Muhammad Ssegirinya. Kino kikakasiddwa omuwaabi wa gavumenti Joan Keko eri omulamuzi w’edaala erisooka ku kooti ya Buganda Road Doreen Karungi. Wabula Ssegirinya taleeteddwa mu kooti olwaleero, olwembeera etali […]\nMutabani wa Gaddafi yesimbyewo kubwa pulezidenti\nBya Musasi Waffe Mutabani weyali omukulembeze wegwanga lya Libya omugenzi Col Muammar al-Gaddafi yewandisizza okuvuganya ku bukulembeze bwegwanga, mu kulonda okugenda okuberawo omwezi ogujja. Egwanga lino ligenda kubeera nokulonda nga 24 Decemba, 2021. Saif al-Islam Gaddafi yaliko omusika wa kitaawe era omuganzi mu gwanga lino, […]\nOkutimba enkalala z’abalonzi kugenda kufundikirwa\nBya Benjamin Jumbe Akakiiko kebyokulonda, kagenda kufundikira entekateeka yokutimba enkalala zabalonzi, mu bifo awagenda okubeera okulonda okwokuddibwamu muzi gavumenti ezebitundu. Entekateeka eno, egenda kufundikirwa ku lunnaku Lwokusattu nga 17 Novemba mu disitulikiti 110. Entekateeka eno yatandika nga 8 Novemba oluvanyuma lwokutereeza enkalala, okwaliwo. Akolanga omwogezi […]\nAbatalina mirimu betaaga obuyambi bwa gavumenti\nBya Benjamin Jumbe Ekitongole ekivunanyizibwa ku kutegekera egwanga ekya National Planning Authority kisabiddwa okuvaayo, okutema empenda ezobuliwo okuyamba abantu abatalina mirimu, abagifiirwa mu muggalo gwa ssenyiga omukambwe. Okusinziira ku kitongole kino, mu kulagula kwabwe obwa buli wiiki ku mbeer yekirwadde kya ssenyiga omukambwe, ebibalo byabalwadde […]\nPoliisi ekutte abadde atigomya abé Jinja\nBya Abubaker Kirunda, Poliisi mu disitulikiti yé Jinja eriko omusajja ateberezebwa okwenyigira mu kuzza emisango gyannagomola mu tawuni ye Bugembe gwetadeko obunyonyo Okusinzira ku OC wa Bugembe police station, Steven Twinamasiko, omukwata abadde yenyigira mu mizze gyokusobya ku bakyala, nokufumita abantu singa aliko kyaba ayagala […]


Bamalayika Basobola Okukuyamba? Ebyokulabirako by’Osaanidde Okulowoozaako\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Mam Mambwe-Lungu Mauritian Creole Maya Mbunda Mizo Moore Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Tatar Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urhobo Venda Vietnamese Wallisian Waray-Waray Wayuunaiki Xhosa Yoruba Zande Zulu\nEBIKWATAGANA N’EBIRI KUNGULU | BAMALAYIKA—DDALA GYEBALI? LWAKI KIKULU OKUMANYA EBIBAKWATAKO?\nBamalayika Basobola Okukuyamba?\nLumu Kenneth ne Filomena, ababeera mu Curacao, baagenda okulaba omwami n’omukyala be baali bayigiriza Bayibuli.\nKenneth agamba nti: “Bwe twatuukayo, twasanga ennyumba nzigale era nga n’emmotoka yaabwe teriiwo. Naye nnafuna ekirowoozo eky’okukubira omukyala essimu.”\nOmukyala yakwata essimu n’agamba nti omwami we yali akyali ku mulimu. Bwe yakitegeera nti Kenneth ne Filomena baali bazze okubalaba, yaggulawo mangu oluggi n’abagamba bayingire.\nBwe baamulaba baakitegeererawo nti abadde akaaba. Kenneth bwe yali asaba nga bagenda okutandika okuyiga Bayibuli, omukyala oyo yaddamu n’akaaba era Kenneth ne Filomena ne bamubuuza kye yali abadde.\nYabagamba nti yali agenda kwetta, era nti we baakubira essimu yali awandiikira omwami we akabaluwa amusiibule. Era yabagamba nti yalina obulwadde obw’okwennyamira. Baamusomera ebyawandiikibwa ebyamuzzaamu amaanyi, era ekyo kyawonya obulamu bwe.\nKenneth agamba nti: “Twebaza nnyo Yakuwa olw’okutukozesa okuyamba omukyala oyo. Oboolyawo Yakuwa yakozesa omwoyo gwe omutukuvu oba omu ku bamalayika be okutuleetera okukubira omukyala oyo essimu.” *\nKenneth ne Filomena batuufu okulowooza nti Katonda ye yakozesa omwoyo gwe omutukuvu oba malayika okubaleetera okukola ekintu ekyawonya obulamu bw’omukyala oyo?\nTetumanyi obanga bwe kityo bwe kyali, naye kye tumanyi kiri nti Katonda akozesa bamalayika be okuyamba abantu mu by’omwoyo. Ng’ekyokulabirako, Bayibuli eraga nti Katonda yakozesa malayika we okulagirira Firipo eri omusajja Omwesiyopiya eyali ayagala okutegeera bye yali asoma mu Byawandiikibwa.—Ebikolwa 8:26-31.\nAmadiini agamu gayigiriza nti waliwo ebitonde eby’omwoyo Katonda by’akozesa ng’ababaka be, ate amalala gayigiriza nti buli muntu alina malayika we amukuuma. Abantu bangi bakkiriza nti bamalayika gyebali era nti babayamba. Kyokka abalala tebakkiriza nti bamalayika gyebali.\nDdala bamalayika gyebali? Bwe baba nga gyebali, baava wa? Bayibuli eboogerako ki? Bye bakola bitukwatako? Ka tulabe\n^ lup. 8 Bayibuli eraga nti Yakuwa lye linnya lya Katonda.—Zabbuli 83:18.


Bukedde Online - Vanessa Ponce nnalulungi w'ensi yonna mutaka mu ggwanga\nVanessa Ponce nnalulungi w'ensi yonna mutaka mu ggwanga\nAbasajja be basinga okufa siriimu buli mwaka - Lipoota ya Gav't\nOkulima mukuteekemu ekibalo okwongera ku n...\nJulia Morley omutegesi era nnannyini mpaka za ‘Miss World' akubirizza Bannayuganda okwetanira bawagire empaka z'obwa nnalulungi ‘Miss Uganda' olw'omulamwa n'olw'ebigendererwa byazo ebigendereddwamu okwongera okusituula abakyala n'okuyamba abali mu bwetavu.\nMorley omutaka mu ggwanga azze ne nnalulungi w'ensi yonna, Vanessa Ponce enzaalwa ya Mexico.\nBasinzidde mu lukung'aana lwa bannamawulire ku Sheraton akawungezi ka leero, Morlet nategezza nga empaka zino bwe ziri enungi ziyamba okwongera okusituula abakyala mu nsi yonna so si kutumbula buseegu nga abantu abamu bwe balowooza\nVanessa alina engule ya ‘Miss World' gye yawangula mu December w'omwaka oguwedde mu mpaka ezaali e China nga mu zino Abenakyo yamalira mu bifo ebitaano ebisooka, atuuse misana ga leero ku bugenyi obw'ennaku nnya.\nKu kisaawe e Ntebe ayaniriziddwa nnalulungi wa Uganda era nnalulungi wa Afrika, Quiin Abenakyo ng'ali wamu n'abategesi b'empaka za Miss Uganda ssaako abakungu okuva mu kitongole kya gavumenti ekivunaanyizibwa ku byobulambuzi ekya Uganda Tourism Board.\nBrenda Nannyonjo omutegesi wa Miss Uganda ategeezezza nti mu bimu ku bintu Vanessa ne Morley bye bazze okukola kwe kulaba n'okulambula pulojekiti Abenakyo zaabadde akolako n'aba Miss Uganda Foundation omuli ey'okusomesa n'okubudaabuda abawala abazaala nga tebanneetuuka era basuubira bano okwongera amaanyi mu pulojekiti zino.\nMu birala Abenakyo by'abadde akola mulimu okugenda mu masomero ng'agabira abayizi abawala paadi ze bakozesa nga bali mu nsonga n'okudduukirira abatalina mwasirizi.\nMu nteekateeka eno bagenda kutuukako mu bitundu by'eggwanga ebyenjawulo omuli pulojekiti zino nga e Buyende mu Busoga oluvannyuma bajja kugendako ne mu bifo by'obulambuzi ebimu.\nVanessa era waakwetaba ne ku mukolo gw'empaka za Miss Uganda ez'akamalirizo ezigenda okubeerawo ku Lwokutano luno ku Sheraton Hotel okulaba nga balonda agenda okuddira Abenakyo mu bigere.\nNanyonjo yagambye nti, Vanessa ne Morley okwetaba ku mukolo guno kigenda kwongera ettutumu n'amaanyi mu mpaka zino mu ggwanga n'okuwa amaanyi oyo agenda okuwangula empaka z'omwaka guno n'okulaba we bamuyambira okutwala mu maaso pulejekiti ze. z'anaawomamu omutwe.\nEmpaka za ASFAs bazongeddemu ebirungo\nBiibino abadigize bye batagenda kwerabira ku Ivan Ssemwanga


Ebikolwa 16 | Bayibuli ey'Oku Mukutu Gwaffe Ogwa Intaneeti | New World Translation\nPawulo alonda Timoseewo (1-5)\nOkwolesebwa okukwata ku musajja ow’e Masedoniya (6-10)\nLiidiya ow’e Firipi afuuka Omukristaayo (11-15)\nPawulo ne Siira basibibwa mu kkomera ((16-24)\nOmukuumi w’ekkomera n’ab’ennyumba ye babatizibwa (25-34)\nPawulo asaba ab’obuyinza bamwetondere (35-40)\n16 Awo n’atuuka mu Derube ne mu Lusitula.+ Eyo waaliyo omuyigirizwa ayitibwa Timoseewo,+ omwana w’omukyala Omuyudaaya eyali omukkiriza naye nga kitaawe Muyonaani, 2 era ab’oluganda mu Lusitula ne Ikoniyo baali bamwogerako bulungi. 3 Pawulo n’ayagala Timoseewo agende naye, n’amutwala n’amukomola kubanga Abayudaaya b’omu bitundu ebyo+ bonna baali bamanyi nti kitaawe yali Muyonaani. 4 Bwe baagenda bayita mu bibuga, baabuuliranga abaayo eby’okugoberera ebyali bisaliddwawo abatume n’abakadde abaali mu Yerusaalemi.+ 5 Awo ebibiina ne byeyongera okunywezebwa mu kukkiriza era omuwendo gw’abakkiriza ne gweyongeranga buli lunaku. 6 Ne bayita mu Fulugiya ne mu kitundu ky’e Ggalatiya+ kubanga omwoyo omutukuvu gwabagaana okubuulira ekigambo mu ssaza ly’e Asiya. 7 Bwe baatuuka e Musiya ne bagezaako okugenda mu Bisuniya,+ naye omwoyo gwa Yesu ne gutabakkiriza kugendayo. 8 Awo ne bayita mu Musiya ne batuuka mu Tulowa. 9 Naye ekiro Pawulo n’afuna okwolesebwa, n’alaba omusajja ow’e Masedoniya ng’ayimiridde mu maaso ge ng’amwegayirira nti: “Jjangu e Masedoniya otuyambe.” 10 Amangu ddala nga yaakafuna okwolesebwa, twagenda e Masedoniya, nga tukitegedde nti Katonda yali atutumye okubabuulira amawulire amalungi. 11 Awo ne tusaabala okuva e Tulowa ne tugenda butereevu mu Samoserakiya, naye ku lunaku olwaddako ne tugenda e Neyapoli; 12 bwe twavaayo, ne tugenda mu Firipi,+ ettwale lya Rooma, ekibuga ekikulu mu ssaza ly’e Masedoniya, ne tubeera mu kibuga ekyo okumala ennaku ntono. 13 Ku lunaku lwa Ssabbiiti twafuluma omulyango ne tugenda ku mabbali g’omugga, gye twalowooza nti eriyo ekifo eky’okusabiramu, ne tutuula ne tutandika okwogera n’abakazi abaali bakuŋŋaanye. 14 Waaliwo omukazi ayitibwa Liidiya eyatundanga engoye eza kakobe, eyali ava mu kibuga ky’e Suwatira+ era ng’asinza Katonda. Yali awuliriza era Yakuwa* yaggula omutima gwe n’akkiriza ebyo Pawulo bye yayogera. 15 Ye n’ab’ennyumba ye bwe baabatizibwa,+ n’atwegayirira ng’agamba nti: “Bwe muba mulabye nti ndi mwesigwa eri Yakuwa,* mujje mu nnyumba yange mubeere omwo.” Bw’atyo n’atukkirizisa. 16 Bwe twali tugenda mu kifo eky’okusabiramu, omuwala omuweereza eyaliko dayimooni eragula+ n’atusisinkana. Yafuniranga bakama be ebintu bingi olw’okulagula. 17 Omuwala ono yatugobereranga nga bw’aleekaana nti: “Abasajja bano baddu ba Katonda Asingayo Okuba Waggulu+ era bababuulira ekkubo ery’obulokozi.” 18 Kino yakikolera ennaku nnyingi. Pawulo yalwaddaaki ne yeetamwa, n’akyuka n’agamba dayimooni nti: “Mu linnya lya Yesu Kristo nkulagira omuveeko.” N’emuvaako amangu ago.+ 19 Bakama be bwe baalaba ng’essuubi lyabwe ery’okufuna ebintu liweddewo,+ ne bakwata Pawulo ne Siira ne babawalula ne babatwala mu katale* eri ab’obuyinza.+ 20 Bwe baabatuusa eri ab’obuyinza ne bagamba nti: “Abasajja bano bakyankalanya nnyo ekibuga kyaffe.+ Bayudaaya, 21 era bayigiriza empisa ffe ng’Abaruumi ze tutakkirizibwa kugoberera mu mateeka gaffe.” 22 Awo abantu bonna ne babakambuwalira; era ab’obuyinza ne bayuza ebyambalo bya Pawulo ne Siira ne balagira bakubibwe emiggo.+ 23 Bwe baamala okubakuba ennyo, ne babateeka mu kkomera, ne balagira omukuumi w’ekkomera abakuume butiribiri.+ 24 Olw’okuba bwe batyo bwe baali bamulagidde, yabasibira mu kkomera ery’omunda era ebigere byabwe n’abiteeka mu nvuba. 25 Naye ekiro awo nga mu ttumbi, Pawulo ne Siira baali basaba era nga bayimba ennyimba ezitendereza Katonda,+ era abasibe abalala baali babawulira. 26 Amangu ago musisi ow’amaanyi n’ayita, n’akankanya omusingi gw’ekkomera. Ate era enzigi zonna ne zeggula, n’enjegere ezaali zibasibye ne zisumulukuka.+ 27 Omukuumi w’ekkomera bwe yasisimuka n’alaba ng’enzigi z’ekkomera nzigule, n’asowolayo ekitala kye okwetta, ng’alowooza nti abasibe batolose.+ 28 Naye Pawulo n’ayogera mu ddoboozi ery’omwanguka nti: “Teweekolako kabi, ffenna weetuli!” 29 N’asaba ettaala n’adduka n’ayingira ng’akankana, n’afukamira mu maaso ga Pawulo ne Siira. 30 N’abafulumya ebweru n’abagamba nti: “Bassebo, kiki kye nteekwa okukola okusobola okulokolebwa?” 31 Ne bamuddamu nti: “Kkiriza Mukama waffe Yesu, ojja kulokolebwa awamu n’ab’omu nnyumba yo.”+ 32 Awo ne bamubuulira ekigambo kya Yakuwa* awamu n’ab’omu nnyumba ye bonna. 33 N’abatwala ku ssaawa eyo ekiro n’abanyiga ebiwundu, oluvannyuma ye n’ab’omu nnyumba ye bonna ne babatizibwa awatali kulwa.+ 34 Awo n’abayingiza mu nnyumba ye n’abagabula ekijjulo, n’asanyuka nnyo awamu n’ab’omu nnyumba ye bonna kubanga yali akkirizza Katonda. 35 Obudde bwe bwakya, ab’obuyinza ne batuma abasirikale okumugamba nti: “Abasajja abo bate.” 36 Omukuumi w’ekkomera n’agamba Pawulo nti: “Ab’obuyinza batumye abasajja okuŋŋamba nti mbate. Kale mufulume mugende mirembe.” 37 Naye Pawulo n’abagamba nti: “Baatukubidde mu lujjudde nga tewali musango gwe batuvunaana,* era ne batuteeka mu kkomera so nga tuli basajja Baruumi.+ Kati baagala kututa mu kyama? Nedda! Bo bennyini bajje batuggyeyo.” 38 Abasirikale ne bagenda ne babuulira ab’obuyinza ebigambo ebyo. Bwe baawulira nti abasajja abo Baruumi+ ne batya nnyo. 39 Awo ne bajja ne babeegayirira, bwe baamala okubaggyayo, ne babasaba bave mu kibuga. 40 Ne bava mu kkomera ne bagenda mu maka ga Liidiya, era bwe baalaba ab’oluganda, ne babazzaamu amaanyi+ ne bagenda.\n^ Kino kyalinga kibangirizi mwe baatundiranga ebintu era nga bakubirawo n’enkuŋŋaana.\n^ Oba, “nga tetuwozeseddwa.”


Bukedde Online - Engeri okugenda mu nsonga gye kwongera obwagazi mu bakazi-Basawo\nEddwaaliro ly'e Kamuli ekkulu liggaddwaawo lwa corona\nBatidde bazadde ba Lukwago okumanya bw'ali\nOlwaleero Pulezidenti Museveni agguddewo akatale e Tororo akatuumidwa...\nEngeri okugenda mu nsonga gye kwongera obwagazi mu bakazi-Basawo\nOlwamanya bulwadde abasajja ne mbavaako\nOmusajja antundidde mu kibanja kye yali yampa\nAdded 26th August 2014\nAKAMU ku bubonero bw’omuwala avubuse kwe kuzza omukono emabega. Embeera eno abawala abamu ebayisa bubi. Waliwo abalumwa enjoka, abafuna omusujja, okulumizibwa mu nnyingo n’ebizibu ebirala.\nEno y’ensonga lwaki abamu batuuka okwetamwa okugenda mu nsonga ne batandika n’okulowooza ku lunaku lwe balikoma okugendamu.\nLwaki abakazi bagenda mu nsonga:\nDr. Michael Balikuddembe omukugu mu mbeera z’abakyala akolera e Mulago agamba nti buli mwezi omukyala atannatuuka myaka gikoma kulwala agenda mu nsonga ekiyitibwa okulaba omwezi.\n“Mu mbeera eno, eggi erikuze liva mu nsawo y’amagi okulindirira enkwaso z’omusajja okukola omwana.\nMu nnaku wakati wa 10 ne 14 bwe litafuna nkwaso, akabubi akaba katondeddwa okuwanirira omwana kaggwaamu amaanyi ne katandika okufuluma ng’omusaayi.\nOkugenda mu nsonga n’obwagazi: Dr. Balikuddembe agamba nti mu nnaku zikulembera okugenda mu nsonga omukazi aba n’obwagazi kubanga obusimu bw’ekikazi obuyitibwa ‘estrogen’ buba bungi ddala mu mubiri.\nNti era mu ngeri y’emu mu nnaku wakati wa 10 ne 14 omukazi w’asuulira eggi ate obwagazi busukka kubanga ekirungo kino kiba kingi nnyo mu mubiri.\nMu kiseera kino olw’okuba mw’asuulira eggi aba n’emikisa mingi egy’okufuna olubuto singa aba yeegasse n’omusajja.\nAg’emugga gaba mangi era n’ebbugumu mu mubiri ne mu bukyala liba lingi.\nObusimu obukola ku nsonga y’omukazi okugenda mu nsonga era bwe buyamba akabubi ka nnabaana akawanirira omwana okukula, okugejja n’okuguma okweteekerateekera okuwanirira omwana. Kuno kwe bugatta okwongera amaanyi mu ntambula y’omusaayi ne gusobola okutuuka ku bitundu by’omubiri gw’omukyala.\nBino byonna bwe bibaawo biyamba omukazi okudda obuggya buli kiseera n’atakaddiwa.\nEra omukazi bw’akoma okulaba omwezi atandika okukaddiwa ku sipiidi eya waggulu kuba obusimu bukendeera mu mubiri era n’obwagazi bw’okwegatta ne bufa.\nEnkyukakyuka endala ezireetebwa embeera y’okukoma okulaba omwezi mulimu okuyiikirwa ebbugumu, okukubwa entunnunsi, puleesa okulinnya, okulumwa amagulu n’amagumba, omugejjo, okubulwa otulo, okwerabira, okukuluusanyizibwa kw’obwongo n’endala.\nEddagala eriyamba ku mukazi ali mu mbeera eno: Balikuddembe agamba nti waliwo eddagala eririmu ‘obusimu obukyala’ eriweebwa omukazi ali mu mbeera eno ne likendeeza obubonero obwo.\nWabula agamba nti lino likendeeza n’okuggyawo obubonero wabula teriyamba mukazi kuddamu kugenda mu nsonga.\nAgamba nti eddagala lino liteekebwa mu bizigo omukazi n’abyesiiga ku lususu ne mu bukyala. Nti ate waliwo ery’amakerenda n’erikubibwa mu mpiso.\nWaliwo obuzibu obuli mu kukozesa eddagala ery’ekika kino?\nBalikuddembe agamba nti eddagala lino livaako kkookolo w’omumwa gwa nnabaana. Agamba nti omukyala okulikozesa kyetaagisa okusooka okumuggyamu nnabaana okusobola okukendeeza emikisa gy’okukwatibwa endwadde eno.\nWaliyo eddagala eryongezaayo ebbanga ly’omukazi okugenda mu nsonga? Balikuddembe agamba nti wadde mu butonde waliyo abakazi abasigala nga bakyagenda mu nsonga zaabwe okusukka emyaka 55 naye teri ddagala lisobola kumwongerayo kulwala omukazi bw’aba akomye.\nWabula agamba nti omukazi okutuuka ekiseera kino ng’akyalwala kya bulabe. Annyonnyola nti mu kiseera kino akabubi ka nnabaana kaba kanafuye ekyongera ku mikisa gy’omukazi okufuna kkookolo w’omumwa gwa nnabaana.\nMu mbeera eno agamba nti omukazi aweebwa eddagala eryokya amagi ge oba okumuggyamu nnabaana.\nLwaki omukyala akoma okulwala nga tannaweza myaka egyo?\nBalikuddembe agamba nti singa omukyala atannaweza myaka 40 amala omwaka nga tagenze mu nsonga, kitegeeza nti ayingidde ekiseera ky’obutalwala ekiyitibwa ‘early monopause’.\nAgamba nti ebimu ku bireetawo kino mulimu:\n1 Nga kiri mu famire, kya nsikirano.\n2 Nga yalwawo okutandika okulaba omwezi.\n3 Nga yakozesa ku ddagala eryayokya amagi ge.\n4 Nga yalongoosebwa n’aggyibwamu amagi.\n5 Nga nnabaana yayabika ne bamumuggyamu.\n6 Nga yalongoosebwako obulwadde bwa kookolo amasannyalaze ne gookya amagi.\nBalikuddembe agamba nti omukazi atakyagenda mu nsonga kikulu okulya obulungi naddala emmere erimu ebirungo bya vitamini ne ‘minerals’ nga soya, ebyennyanja, ennyama n’enva endiirwa.\nMu birala mulimu okukola dduyiro okusobola okulwanyisa omugejjo n’obuteeraliikirira.\nAte Dr. John Bime akolera mu Beta Clinic e Nateete agamba nti enkyukakyuka ez’amaanyi omukyala asinga kuzifuna amangu ddala nga yaakakomekkereza ensonga z’okulwala.\nKu mbeera eno Bime agamba nti kyetaagisa omukyala obutalowooza nnyo ku mbeera eno n’obutagitwala ng’ekizibu.\nAte Aisha Nakasujja owa Aloesha Organic agamba nti kituufu abakazi abatuuse mu mbeera eno bafuna ekizibu ky’obwagazi bw’ekisenge okukendeera.\nMu mbeera eno agamba nti kyetaagisa omukazi okwekwata akattulula n’eddagala eriyitibwa mazzi okusobola okudda mu mbeera n’afuna obwagazi bw’okwegatta.\nEmizannyo egitazimba baana mugireke\nBamukubye ne yeekwasa\nBamufumise agenda mu kaabuyonjo\nAbatuuze basaze omubbi ne bamuyiwa ebyenda\nBazingizza ababbi ne batta omu\nBalaajanidde poliisi ku loo...\nAbatuuze b'e Luseera - Kateera e Kiboga balaajana olw'ekimotoka ekizibye ekkubo lyabwe nga kati kimaze wiiki nnamba...\nEddwaaliro ly'e Kamuli ekku...\nEddwaaliro ly'e Kamuli ekkulu erijjanjaba abalwadde abasoba mu 3,000, liggaddwaawo oluvannyuma lw'abasawo 24 okusangibwa...\nBatidde bazadde ba Lukwago ...\nABOOLUGANDA lwa Loodi Meeya Ssaalongo Erias Lukwago abaasangiddwa e Kabungo mu ggombolola y'e Kyamuliibwa e Kalungu...\nOlwaleero Pulezidenti Musev...\nOlwaleero Pulezidenti Museveni agguddewo akatale e Tororo akatuumidwa Tororo Central Market . Akatale kano kazimbidwa...\nPulezidenti Museveni bamwan...\nAbawagizi ba NRM e Tororo balaze pulezidenti Museveni omukwano ,abamu balabiddwaako nga bonna beesize langi ya...


Essomero lya Ian College e Lyantonde ligaddwa lwa bayizi kwekalakaasa – CBS FM\nAbakulira essomero lya Ian College Senior Secondary School n’abakulira ebyenjigiriza mu district ye Lyantonde baligadde, entabwe evudde ku bayizi okwekalakaasa nga bawakanya ekyokugoba bayizi banaabwe.\nAkulira ebyenjigiriza mu district ye Lyantonde, Musimetta Fredrick, mu kiwandiiko kyafulumizza agambye nti ebitonotono ebyakazuulibwako biraga nti abayizi baabadde n’amafuta ga Petro ne bibiriiti nga bagenderera okwokya essomero.\nMu kiseera kino waliwo abayizi 11 abakwatiddwa nga bakuumibwa ku Police enkulu eye Lyantonde,okuyambako police mu kunoonyereza ebisingawo.\nAbazadde b’a baana abakwatiddwa basangiddwa ku Police ye Lyantonde nga bewunaganya ku kyaviiriddeko abaana okwekalakaasa.\nOmuze gw’abayizi okwekalakaasa amasomero negaggalwa mu lusoma luno olusooka omwaka 2022 gubadde waggulu,so nga wabadde wayise emyaka ebiri miramba ng’amasomero tegakola olw’omuggalo ogwaleetebwa ekirwadde ki Covid 19.\nEbitundu bya West Nile n’obukiika kkono bwe ggwanga byebisinze okubaamu abayizi okwekalakaasa amasomero agasoba mu 10 negaggalwa.


Bukedde Online - Omwawule akoze siteetimenti ekontana n’ebya poliisi\nPoliisi etandise omuyiggo gw'abavubuka abagambibwa...\nLeero mazaalibwa ga Jose Roberto Gama De...\nREV. Isaac Mwesigwa bwe yaggyiddwa e Soroti yatwaliddwa butereevu ku kitebe kya poliisi e Naggulu mu Kampala n’akola siteetimenti ng’annyonnyola ku ngeri abantu b’ayogerako ng’abaabadde n’emmundu gye baamuwambye n’engeri gye yeesanze ng’ali Soroti ku Kkanisa awaabadde Ssaabalabirizi Stanley Ntagali.\nMwesigwa ng’annyonnyola ebyamutuuseeko.\nOmwawule Mwesigwa nga tannazuulwa, abeebyokwerinda baasoose kuzuula mmotoka ye Toyota Raum UAR 468D eyalekebwa ku kifo ekisanyukirwamu ekya City Resort e Sseeta – Mukono ku luguudo oludda e Bukeerere.\nEbyambalo by’obwawule n’essimu ez’omu ngalo omwawule z’akozesa, zaasangiddwa mu mmotoka. Emmotoka yazuuliddwa ku Lwakubiri ate omwawule n’azuuka enkeera ku Lwokusatu.\nRev. Mwesigwa ayogedde Yannyonnyodde engeri b’alumiriza okumuwamba gye baamutambuza okuva e Mukono okutuuka e Soroti gye yasuuliddwa.\nAgamba nti eyo gye yasangidde owa boodabooda gwe yasabye okumutwala ku kkanisa eri okumpi nga yamutuusirizza ku St. Stephen’s Church of Uganda Soroti, abaamuwadde okubudaabuda okusooka era n’anaaba n’okulya, oluvannyuma ne bamwongerayo ku Lutikko ya St Peter’s Soroti awaabadde Ssaabalairizi.\nEBIRI MU SITEETIMENTI Y’OMWAWULE\nMu siteetimenti Rev. Deacon Isaac Mwesigwa 37, gye yakoledde ku kitebe kya poliisi e Naggulu akawungeezi k’Olwokusatu yattottodde bw’ati ku byamutuukako: Ku Ssande nga February 9, 2020 nnasimbula ku kkanisa ya St. Johns e Kasaka - Gomba mu Bulabirizi bwa Central Buganda gye mpeerereza nga ndi ne mukyala wange Deborah Mwesigwa.\nTwaasokera ku ssomero lya Christ Care e Masajja okukyalira omwana waffe era ne tubaako ebirabo bye twamulekera, oluvannyuma ne tweyongerayo e Kyebando, mu Kampala. Eno gye nnalina okuleka mukyala wange nze nneeyongereyo e Misindye ewa kojja\nTwasooka kulya kyaggulo e Kyebando era ku ssaawa nga 2:00 ez’ekiro ne nsibula. Nnakozesa oluguudo lwa Northern Bypass ne mpita e Naalya - Namugongo okutuuka e Ssonde.\nNga ntuuse e Ssonde, nagenda okulaba nga waliwo emmotoka envaako emabega ne njekengera olwa sipiidi gye yaliko ne nsalawo okusimba ebbali era emmotoka eyo n’empitako.\nNnasalawo okudda ku kkubo neeyongereyo wabula nnekanga okulaba ng’emmotoka eyampiseeko ku sipiidi ey’amaanyi, ate esimbye mu maaso gange era ekyaddirira kwe kulaba abasajja basatu nga bafulumamu. Ababiri baali bakutte emmundu nga bajja gyendi.\nNnakubira kkojja wange (Stanley Ssempiira) ne mutegeeza nti waliwo abasajja b’emmundu abansazeeko.\nKyokka kojja yali tannaba kubaako kyanziramu abasajja ne batandika okukoona mmotoka yange, nange olw’okutya okungi kwe kubagamba nti temukoona mmotoka kanziggulewo mu mirembe.\nBwe nnaggulawo abasajja ne balingiza mu mmotoka yange oluvannyuma ne bahhamba nti ogisimbye ku kkubo ddako ebbali.\nNnakola kye bahhambye olwo ne nfuluma mu mmotoka naye bwe nnafuluma nagenda okulaba ng’omusajja omu ansonzeemu emmundu ekyayongera okuntiisa.\nOlwo essaawa zaali zikunukkiriza mu 4:00 ez’ekiro era amaloboozi gaatandika okuyitihhana nga baagala okunzitira e Ssonde wennyini naye omu ku basajja bano n’agamba munne nti basooke kuntwala wa mukama waabwe yajja okusalawo eky’okukola.\nEkyaddako basajja kunteeka mu mmotoka yaabwe ne banvuga era bwe nnagezaako okukuba enduulu ne bansiba akagoye ku mimwa ne mu maaso ne siddamu kutegeera gye bantwala.\nBaatandika okunyumya mu lulimi Oluswayiri n’Oluzungu nga nze nsigalidde kusaba Katonda ayambe.\nBanvuga akatemerero okutuusa lwe bantuusa mu kifo ekirimu enzikiza ennyingi nga wano we nnabeera okutuusa obudde okukya.\nWano nnasangawo mukama waabwe gwe baayogerangako nga ‘Chief.’ Baali bakantuusa ‘Chief’ n’abagamba nga bwe baleese omuntu omukyamu, nti ye yabadde ayagala mulala.\nEkyaddako yambuuza nnamba ya mmotoka yange era bwe nnatandika okusoma nti UAR n’ahhamba nti, “Koma awo”, era n’akyukira bali n’abagamba nti, “Muleese mukyamu, gwe nnabatumye avuga UAP.”\nMu kiseera kino enjala yali empitiriddeko kuba nnali nnakomye kulya ku Ssande okuggyako amazzi ne chapati bye bangulira ku mutwalo ogwali mu waleti yange.\nNe chapati nnalyako katono olw’ensonga nti nnalina ensisi ey’amaanyi ate nga nnina n’ebirowoozo eri ffamire yange.\nKu Lwokubiri baakera kuntegeeza nga bwe bagenda okukubira abantu bange ku Lwokuna babasabe obukadde 20 oba ssikyo bababuulire omulambo gwange webagutadde.\nKino kyayongera okuntyemula omutima era ne mbategeeza nti olaba neza yunivasite sinnazifuna ate ezo obukadde 20 banaazigyawa?” Ku Lwokusatu ku makya waliwo eyazze mu kasenge gye baali bantadde n’ambuuza nti “Okyayagala okubeera omulamu?” Ne mmugamba nti ye era kwe kundagira nfulume nga nziruka wabula nga nnina akagoye ku maaso.\nNadduse kiwalazzima nga waliwo omu ku basajja anvaako emabega era olw’okuba nnali siraba nga bantaddeko akagoye ku maaso nagwa ewantu era omusajja n’angamba nti “Go in peace”. Nnafuba okweggyako akagoye ku maaso era ne nnyimiriza owa boodabooda ne musaba antwaleko ku kkanisa eri okumpi.\nOlwo amaaso gaabadde gambalagala nga gavaamu n’amaziga. Owa boodabooda yantutte butereevu ku kkanisa ku ssaawa 2:00 gye nnasanze nga bali mu kusaba.\nNnasisinkanye amyuka viika wa Lutikko eno gwe nanyumirizza byonna ebyantuseeko era naye kwe kusalawo okukubira Ssaabalabirizi Ntagali eyansisinkanye n’antwala ku poliisi ne nkola siteetimenti oluvannyuma ne banvuga okuntwala e Naggulu gye nnatuuse ku ssaawa 11:00 ez’akawungeezi.\nSITEETIMENTI Y’OMWAW ULE EKOONAGA NYE N’EBYA POLIISI\nPoliisi ekyatabuddwa kubanga omwawule bye yatadde mu siteetimenti ye, bingi ku byo bikoonagana n’ebyo poliisi bye yasoose okukuhhaanya naddala nga yeesigama ku kkamera zaayo.\nOkugeza, kkamera za poliisi ziraga emmotoka ya Mwesigwa ng’etuuse e Naalya ku ssaawa 12:00 ez’akawungeezi, ate nga mu siteetimenti agamba nti yavudde e Kyebando nga ziri mu ssaawa 2:00 ez’ekiro.\nEkirala Mwesigwa agamba nti, waliwo mmotoka eyamwekiika n’evaamu abasajja babiri ab’emmundu abaamuwamba kyokka poliisi akatambi ka kkamera ya poliisi, tekalaga mmotoka Mwesigwa gy’ayogerako.\nAgamba nti, abasajja ab’emmundu abaava mu mmotoka eyamwekiika, baakonkona mmotoka ye ne bamulagira aggulewo kyokka abasajja baayogerako kkamera teri we yabakwatira, kkamera eraga Mwesigwa ng’ava mu mmotoka nga tewali amukase n’ayogera ku ssimu.\nMwesigwa mu siteetimenti ye, agamba nti baamuwambira Ssonde okumpi ne City Executive Hotel ne bamuteeka mu mmotoka endala wabula kkamera ziraga Mwesigwa ng’alinnya boodabooda eyamuvuga ng’emuzza ku ludda lw’e Sseeta.\nOmwogezi wa poliisi mu ggwanga Fred Enanga yagambye nti, Mwesigwa bwe yawambibwa, baateekawo ttiimu y’abakugu okuva mu bitongole bya poliisi bina okuli Crime Intelligence (CI), Counter Terrorism (CT), CID ne Forensics (abakuhhaanya ebizibiti n’okwekeneenya obujulizi bwonna) okunoonyereza ku bantu abagambibwa okumuwamba.\nYagasseeko nti, Mwesigwa baamuggyeeko siteetimenti era ttiimu eno, eri mu kwe keneenya obujulizi bwe bakuhhaanyizza nga bwe babugeraageranya ne siteetimenti gye yakoze okusobola okutuuka ku kituufu ekyabaddewo.\nEbya offiisa wa poliisi eyafiira mu kabenje e Kyebando tebinnaggwa


Omuvubuka abbye ennyonyi ku kisaawe n'agibuusa n'agitomeza n'afiiramu\nEGGYE lya America ery’omu bbanga liwaliriziddwa okusitula ennyonyi ennwanyi ez’ekika kya F- 15 okugoba omukozi w’oku kisaawe eyapakudde ennyonyi n’agibuusa okukkakkana ng’agisudde mu nnyanja.\nEnnyonyi eno yaggyiddwa ku kisaawe ky’e Seattle, ekiyitibwa Tacoma. Ab’obuyinza mu America baategeezezza nti ekyayambye nti ennyonyi eno eyeetikka abantu 76, mu kiseera omuvubuka ono we gipakulidde yabadde teriimu muntu ng’esimbiddwa awo mu kisaawe.\nKyategeezeddwa nti omuvubuka ono makanika era ng’aweza emyaka 29. Bwe yakitegedde nti amagye gamugoba, n’atomeza ennyonyi eno n’etuntumuka omuliro n’eggwaawo era naye n’afiiramu.\nOkusinziira ku maloboozi agaakwatiddwa ku katambi k’ennyonyi eno, omuvubuka yawuliddwa ng’ayogera nti yabadde si mwetegefu kuzza nnyonyi eno ku kisaawe we yagiggye era waayise ekiseera kitono n’agitomeza.\nAkavuyo kano kaagootaanyizza entambula z’ennyonyi ku kisaawe kino okumala akaseera kuba abasaabaze tebasoose kumanya kibaddewo okuggyako okulaba ng’ennyonyi ennwanyi zeetala mu bbanga.\nMu kusooka kyalowoozeddwa nti, wandiba nga waliwo omutujju eyawambye ennyonyi eno kyokka oluvannyuma n’ekitegeerwa nti, mukozi wa ku kisaawe ekyo.\nAbatuuze abaliraanye ekisaawe baategeezezza nti baalabye ennyobyi eno nga yeebonga mu bbanga kyokka nga n’ennyonyi z’amagye bwe zigitaayiza okulemesa omuvubuka ono okusuula ennyonyi eno mu bantu.\nEddakiika omuvubuka ono ze yamaze ng’ayogeraganya n’ab’oku kisaawe yabategeezezza nti, teyabadde mwetegefu kwewaayo mu mikono gy’aboobuyinza kuba akimanyi nti, ekikolwa kye kyabadde kya kumusibisa obulamu bwe bwonna ate nga takyetegekedde takyetegekedde.\nAkulira poliisi mu ktundu kino, Paul Pastor yayogedde ku kikolwa kino n’agamba nti tekyabaddemu kigendererwa kya bwannalukalala kyonna wabula omubuvuka yabuguumiridde bubuguumirizi n’ayagala okubuusa ku nnyonyi kyokka nga tegyekakasa bulungi kugivuga.


ENTIISA ebuutikidde abatuuze mu kabuga k'e Kijjabwemi mu kibuga Masaka, mutuuze munnaabwe William Bill Ochen 22, ng'abadde musawo mu kalwaliro ka Zulaika Medical Clinic, abavuzi ba bodaboda bwe bamukkakkanyeeko ne bamukuba ne bamutta. Ochen ng'azaalibwa mu disitulikiti y'e Serere okuttibwa yabadde agenze mu lumbe ku kyalo Bisanje mu ggombolola y'e Kabonera okuziikirako muliraanwa we.\nKino kiddiridde okumuteebereza okubeera mu lukwe lw'okutta Fahad Nsereko ne bamubbako pikipiki mu kiro ekyakeesa Olwomukaaga ku ssaawa nga 3:00 ez'ekiro mu bitundu bye Kako.\nMatia Kabutu eyatutte omusawo mu lumbe yategeezezza nti bwe yamutuusizza n'ayingira mu nnyumba okulaba ku mufu nga ye amulinze okumuzzaayo e Kijjabwemi akole ku balwadde.\nYayongeddeko nti oluvannyuma lw'eddakiika nga 8 yagenze okulaba omukyala ava mu nnyumba nga yeesansabaga nti omutemu tumukutte era yagenze okuwulira oluyogaano emmanju n'alingizaayo yagenze okulaba nga musawo ali mu kulaajana nga bwe yeewozaako kyokka engeri gyabadde tamanyi Luganda tebaamuwuliriza ne batandika okumukuba. "Nnavuze pikipiki okudda e Kijjabwemi okutegeeza bannange embeera musawo gye yabaddemu.\nTwafunye emmotoka ne tuddayo e Bisanje kyokka olw'abadde okutuuka ku kkubo kumpi n'olumbe amaaso tw'agakubye ku mulambo ensisi kata etutte". Omulala eyeerabiddeko (amannya gasirikiddwa) agamba nti embeera eno yavudde ku Ochen kuyingira mu nju okukuba ku mufu eriiso evvannyuma ate ng'akaseera kaabadde k'akwetegekera kumutwala kumunaaza nga tewakyali akkirizibwa, ono olw'abikkudde ku mulambo oluyoogaano we lwatandikidde nti omutemu wuuno yeereese.\nBaatandise okumusoya ebibuuzo nga tasobola kubyanakula olw'olulimi kubanga amanyi Luzungu na Luteso lwokka ate ga tamanyiddwa na mu kitundu. Ekyaddiridde aba bodaboda kwesogga nju ne bamusikambulayo ne bamukuba okutuusa lwe baamusse. Poliisi okuva e Masaka yayitiddwa bukubirire okutaasa obulamu bwe kyokka yasanze mulambo era baaguggyeewo ne bagutwala mu ddwaaliro e Masaka okw'ekebejjebwa.\nZulaika Namugenyi nnannyini kalwaliro kano yategeezezza Bukedde nti Ochen yamusabye okugenda okuziika oluvannyuma lwa mukwano gwe okumukubira essimu ng'amubikira era n'amukkiriza kyokka eriiso lye yasembye okumukubako ng'asimbula ku ssaawa nga 6:30 lye lyakomye ekyaddiridde kufuna ssimu ku ssaawa nga 8:00 ng'emubikira.\nYagambye nti ku lunaku Nsereko lwe bagamba nti lwe yattibwa, Ochen yali ku ddwaaliro okuva ku makya okutuuka ku ssaawa 5:00 ez'ekiro we baggalirawo eddwaaliro. Omwogezi wa poliisi mu kitundu kino, Lameck Kigozi yakakasizza obutemu buno era n'avumirira enkola y'okutwalira amateeka mu ngalo. Yagambye nti bakyanoonyereza okuzuula abaakoze obutemu buno.


Bukedde Online - Abawala basatu bafiiridde ku kyeyo-Omu afudde akaaba olubuto\nEntiisa n'ekiyongobero bibuutikidde ekibuga...\nEssomero lya Kyanjovu e Lwengo lyolekedde...\nWhitney eyafiiridde ku kyeyo\nMARIAM Nabukeera ye yasoose okufa mu ngeri ekyaliko ebibuuzo! Whitney Nakkazi n’addako era mu kaseera katono n’omuwala omulala Munnayuganda Faridah n’afa nga kigambibwa nti ono yasoose kusobezebwako kirindi!\nAbawala bonna basatu babadde ku kyeyo e Dubai ne Turkey era famire zaabwe zitankana enfa yaabwe ku myaka emito ennyo.\nNABUKEERA YAFUDDE AKAABA LUBUTO\nNabukeera yafi iridde ku myaka 28 gyokka era ku kyeyo e Turkey abadde amazeeyo emyaka ebiri.\nBwe yagenda mu 2014, yasooka kufuna mulimu mu kkolero ly’engoye kyokka banne bagamba nti w’afi iridde nga yaakamala okufuna omulimu omulala ogw’okwolesa emisono n’okutunda engoye mu maduuka g’omu kibuga Istanbul.\nMuwala wa Huseine Ssenjala omutuuze e Masajja mu zooni B ku lw’e Busaabala era aba famire bali mu kiyongobero. Yafi iridde mu katundu k’e Fatih akali ku nkingizzi z’ekibuga kya Turkey ekikulu Istanbul era banne bagamba nti yafudde akaaba kimu, “Munnyambe olubuto lunnnyoola”!\nBanne abamu bagamba nti kyandiba nga Nabukeera yaweereddwa butwa. Davis Lukenge amanyiddwa nga Bigs omu ku bali ku kakiiko akatwala Bannayuganda e Turkey yategeezezza nti Nabukeera yabadde n’obulwadde bw’omutima, nga kisoboka okuba nga bwe bwamusse.\nLukenge yategeezezza Bukedde ku ssimu nti: Kibi nnyo Nabukeera atufuddeko mu mbeera etategeerekeka; si kugamba nti abadde mulwadde wabula ekintu kyamugwiridde ng’ali waka era mu ssaawa ntono ng’afudde!\nBecky Birungi muganda wa Nabukeera eyasangiddwa mu maka g’abazadde baabwe e Masajja yagambye nti tebannakakasa kituufu kyasse muganda waabwe kubanga abamu babagamba nti kiyinzika okuba nga bwabadde butwa ate abamu ku banne b’abeera nabo babagamba nti yafudde bulwadde bwa mutima obwamugwiridde ku Lwomukaaga lwa wiiki ewedde era n’afa mu ssaawa ntono nnyo.\nMariam kati mugenzi\nYagambye nti ku Lwokutaano baayogedde ne Nabukeera ku ssimu ne bakuba olwali nga talina mutawaana gwonna era yaguddewo ekigwo oluvannyuma lw’essaawa 48 okumutegeeza nti mugandawe Nabukeera afi iridde ku kyeyo.\nBirungi yayongeddeko nti: Banne b’abadde abeera nabo baatugambye nti baakebedde mu bintu bye ne bazuulamu ebbaluwa z’abasawo eziraga nti abadde mulwadde wa mutima, kyokka nze mbadde njogera nnyo n’omugenzi (Nabukeera) wabula tantegeezangako nti alina obulwadde bwonna obumutawaanya.\nOmwezi oguwedde, Nabukeera y’omu ku beetaba ku kabaga ka Bannayuganda akayitibwa Red & White Partyakaategekeddwa mu kibuga Istanbul era keetabwako ne Bannayuganda abaava e Kampala okusanyukira awamu ne bannaabwe abali ku kyeyo.\nLukenge yagambye nti babadde mu kaweefube wa kusonda ssente ezizza omulambo gwa Nabukeera era bawezezza ddoola 7,500 (mu za Uganda obukadde 25) okukola ku nteekateeka nga bakolaganira wamu ne famire y’omuwala e Masajja era bagusuubira okutuusibwa ku kisaawe e Ntebe ku Ssande oluvannyuma baziike e Butambala.\nOmuwala omulala abadde amanyiddwa nga Faridah ng’abadde abeera Deira mu Dubai yafudde mu ntiisa. Banne bagamba nti yasoose kusobezebwako kirindi oluvannyuma ne bamusuula ku kkubo we yasangiddwa ng’afudde.\nKigambibwa nti olukwe lwalukiddwa omu ku musajja agambibwa nti yali muganziwe e Dubai wabula ne bafunamu obutakkaanya nga bwekuusa ku ssente ne baawukana. Bannayuganda bakyasobeddwa ku by’okuzza omulambo kubanga famire ya Faridah mu Uganda babadde tebagimanyi nga kati babuliddwa we batandikira.\nNAKKAZI ABADDE AGOBERERWA NNYO KU FACEBOOK\nWhitney Nakkazi bwe yalabye embeera etabuse, yalinnye ennyonyi n’akomawo mu Uganda okujjanjabwa wabula eby’embi n’afa. Y’omu ku bawala ababadde bagobererwa ennyo ku mukutu gwa Facebook ng’akozesa amannya Whitney Carrie White era abadde n’abagoberezi 8,450. Obubaka obukubagiza bwasaasaanidde nnyo emikutu gya yintaneti naddala Facebook, kw’abadde ateeka ebifaananyi bye eby’enjawulo.\nNakkazi Witney lweyafulumira ku muko gwaffe ogwa Ssanyu mu April wa 2014\nNga tannagenda Dubai yasooka kukolera mu ssaluuni mu Kampala era yafulumirako ne mu Bukedde ku muko gwa Ssanyu nga April 14, 2014. Mu kiseera ekyo yali asula Kagoma era bwe bamulukira ddiiru y’ekyeyo e Dubai, kwe kugenda ku nkomerero ya 2014.\nYafudde ku Lwakubiri mu ngeri abooluganda n’abeemikwano gye bakyatankana ng’abamu bagamba nti olumbe olwamusse lwamukwatidde Dubai wabula abalala nga bagamba nti abadde n’obulwadde bw’omutwe obuludde nga bumusumbuwa era bwe bwamusse. Waliwo ne mikwano gye abagamba nti Nakkazi yafunidde olubuto e Dubai lw’abadde teyeetegekedde era ne lumuyisa bubi n’asalawo okudda mu Uganda ku nkomerero y’omwezi oguwedde.Kigambibwa nti yagezezzaako n’okuluggyamu era embeera kwe kutabuka.\nYasoose kujjanjabirwako mu ddwaaliro e Mengo oluvannyuma n’atwalibwa mu ddwaaliro lya KCCA e Kiruddu – Buziga gye yafi iridde. Wabula mugandawe Fiona Nankinga abadde amujjanjaba akaseera akatono k’alwalidde yagambye nti: Whitney yakomawo ku nkomerero y’omwezi oguwedde okuva e Dubai ng’atawanyizibwa omutwe.\nTwasooka kumutwala Namirembe (Mengo) mu ddwaaliro ne bamuwa ekitanda n’atereeramu wabula oluvannyuma lw’ennaku ntono yazzeemu okulumizibwa ne tumutwala e Kiruddu mu ddwaaliro lya KCCA gye yafunidde obujjanjabi kyokka babadde baakamusiibula ate yazzeemu okulumizibwa era n’atufaako. Yawakanyizza eby’okuggyamu olubuto n’agamba nti omutwe ogwatandika okumulumira e Dubai gwe gwamusse.\nYaziikiddwa ku Lwokusatu ku kyalo Bugiri okumpi ne Kangulumira mu disitulikiti y’e Kayunga mu maka ga bazadde be Salil Gatalimaawule ne Teopista Namakula. Fauzy Katende, nnannyini mayumba g’e Kagoma Nakkazi kwe yasooka okubeera nga tannagenda Dubai, yagambye nti omuwala ono alese abaana babiri be yazaala ne bba Joseph Luutu. Abakungubazi bamwogeddeko ng’abadde n’ekisa era ng’akolagana bulungi n’abantu.


Bukedde Online - Wuuno avuddeyo okwogera bonna abaali mu lukwe lw'okutta Kaweesi\nWuuno avuddeyo okwogera bonna abaali mu lukwe lw'okutta Kaweesi\nKaweesi ku kkono ate ku ddyo ye Kitagenda agenda okulumiriza abatta Kaweesi\nEYALI omuserikale wa Flying Squad Abel Kitagenda avuddeyo n’ategeeza amagye nti webituuse mwetegefu okulumiriza abaali bakamaabe mu kitongole kya Flying Squad ne mu bitongole ebirala ku by’okutta AIGP Andrew Felix Kaweesi .\nKitagenda yakwatibwa ku ntandikwa ya June ab’ekitongole kya ISO ekikettera munda mu ggwanga ne CIM ekiketta mu magye ku by’okutta Kaweesi bwe yali akola ku bya paasipooti adduke mu ggwanga okugenda e Canada.\nBaamukwatira ku luguudo Nasser mu Kampala ku dduuka lya mwannyina. Ng’amaze okukwatibwa, ensonda zaategeeza nti aba ISO teyabakaluubiriza n’ababuulira by’amanyi ku kutemula Andrew Felix Kaweesi era kino kigambibwa nti kyayamba amagye ne ISO okukwata abaali bakamaabe okuli AC/ Herbert Muhangi eyali aduumira ekitongole kino, Col , Atwooki Ndahura, Faizal Katende (gwe baddamu okukwata), Moses Kasibante n’abalala okuli n’eyali omuyambi wa Gen. Kayihura Jonathan Baroza amagye gwe gali mu kuyigga eyabulira mu Algeria.\nEnsonda zaategeezezza nti ISO bwe yamaze okusunsula mu bagambibwa okumanyaako ku batta Kaweesi, Kitagenda kwe baatandikidde ne bamuggya e Kyengera gy’abadde akuumirwa ISO mu makomera gaabwe (Safe Houses) ne bamukwasa aba CMI ne bamukuumira e Kireka.\nKitagenda n’ategeeza nti kati eby’okusirika abivuddemu kaayogere buli omu kye yakola mu kutemula Kaweesi ekyo nakyo kiveewo. Kigambibwa nti Kitagenda yagambye nti ye ng’eyamanya ku nkiiko ezateesa ku by’okutemula Kaweesi, tajja kukaluubirirwa kwogera buli omu kye yakola n’obuvunaanyizibwa bwa boofiisa bano kinnoomu kuba kati eby’okusaaga biweddewo.\nKigambibwa nti Kitagenda yali mu kintu ky’okutta Kaweesi era ye yasooka awaka wa Kaweesi ku lunaku lwe yatemulwa mu bukambwe ne yeetoolola n’apima buli kyetaagisa n’ebifo abatemu we banaayimirira.\nEkyaddirira kwali kuyimiriza mmotoka ya Kaweesi bwe yali yaakava ewuwe olwo abatemu ne batandika okumuyiira amasasi. Ng’amagye geetegekera okumaliriza okunoonyereza ku misango egigenda okuvunaanibwa bano era nga n’olukiiko lwa kkooti eno olukulirwa Lt. Gen. Andrew Oguti lumaze okulayizibwa, amagye gaamatizza Kitagenda n’akkiriza okulumiriza abasajja bano na buli omu omulimu gwe yakola mu kutta Kaweesi. Mu kiseera kino, tekinnamanyika oba Kitagenda bw’amala okulumiriza boofiisa bano ye banaamuleka n’akunnumba oba bagenda kumuvunaana ne banne.\nEnsonda mu byokwerinda zaakakasizza nti buli Kitagenda ky’abadde ababuulira bakigerageranyizza n’obujulizi bwe bazze bakung’aanya ne bazuula nga bikwatagana era abayambye nnyo okuzuulira ddala ekituufu ku byaliwo nga March 17, 2017, Kaweesi lwe yatemulwa ng’ava ewuwe e Kulambiro n’ebizze bibaawo ng’omusango gwe guvulugibwa n’okupanga obujulizi.\nMu ngeri y’emu, amagye galiko abantu abalala abaakwatibwa ne bakuumibwa nga bakyama nga bano babayambye okuzuula omusamize gye baatwala omusaayi ogwayoolebwa Kaweesi n’abakuumi be we battirwa. Omusawo yakwatibwa kyokka ng’ekifo ekituufu gy’akuumirwa tekinnamanyika.\nLt. Gen. Andrew Oguti\nFMU ezongezza obuwanvu bwa kiromita ezivugibwa mmotoka z'empaka


Bukedde Online - Balaze obulippo Ssebuufu bw'ayolekedde mu kujulira\nBANNAMATEEKA balaze obulippo omusuubuzi, Muhammad Ssebuufu owa Pine bw'ayolekedde mu kujulira bw'anaaba amaze okuweebwa ekibonerezo ky'okutta omuntu ku Mmande.\nKiddiridde omulamuzi Flavia Anglin Ssenoga okumusingisa omusango gw'okutta Donah Katusabe ng'ali ne banne abalala musanvu.\nMunnamateeka Erias Luyimbaazi Nalukoola yategeezezza nti mu mateeka omuntu yenna okusingibwa omusango gwa nnaggomola ng'ogwa Ssebuufu walina okubeerawo\nEkisooka walina okubeerawo obukakafu nti omugenzi yattibwa era nga kino kirina kukakasibwa n'ebbaluwa z'abasawo abateekeddwa okwekebejja omulambo.\nOmufu alina okuba nga yattibwa mu bumenyi bw'amateeka. Waliwo omuntu lw'ayinza okuttibwa mu mateeka okugeza singa kkooti ebeera nga y'ewadde ekiragiro.\nOmuntu eyatta alina okuba nga yakikola mu bugenderevu nga yayagala okuggyawo obulamu bw'omulala.\nOmulamuzi alina okufuna obujulizi n'atasigalamu kakunkuna nti ddala avunaanwa ye yatta era nga mu njogera ennyangu oyinza okugamba nga kirabibwa n'ayonka.\nagende ku Pine azuule oba nga ddala Donah Katusabe yali awambiddwa era ng'ali mu kutulugunyizibwa.\nBwe yatuuka ku kizimbe kya Amamu House ekiriraanye ekibanda kya Pine n'akuba ku ssimu y'omugenzi. "Bwe yagikwata yakkiriza nti yali akyali mu mikono gy'abantu abaali bamuwambye". Yasalawo okukkirira ku kibanda ky'emmotoka we yasanga abantu abawerako nga bakungaanye n'ababuuza Katusabe gye yali.\nAlumiriza nti Ssebuufu yennyini yamukulemberamu n'amutwala mu kasenge mwe yasanga Katusabe ng'ali mu bigere nga yenna\nawulubadde omubiri era ng'alabika talina maanyi.\nKatusabe yamutegeeza nti yali awambiddwa okuva mu maka ge e Bwebajja ku lw'e Ntebe. Kyokka aba akyamunnyonnyola, Ssebuufu n'atandika okumusamba mu mabeere era oluvannyuma n'alagira abasajja abalala okumusamba.\nOmulamuzi Ssenoga yategeeza ku Mmande nti singa Ssebuufu ne banne tebaalina kigendererwa kya kutta Katusabe bandibadde basobola okumuggulako omusango gw'engassi mu kkooti.\nEno y'ensonga lwaki tebaatawaana wadde okumutwala ku poliisi, ne\nbamutuusiza ku pine. Kyokka Ssebuufu mu bujulizi bwe yawa kkooti yategeeza nti mu kiseera ettemu we lyabeererawo yali mu kkooti e Mengo ng'aliko emisango gy'ettaka gy'attunka nagyo.\nKyokka emirongooti gy'essimu giraga nti yali mu bitundu by'e Nakasero era ewali ekibanda kya pine.\nEKY'OBUTABEERAWO NG'OMUNTU TEKITAASA SSEBUUFU\nOkusinziira ku misango egimu egizze gisalwa omuntu obutabeera mu kifo we bakoledde ettemu tekitegeeza nti tazzizza musango kuba wasobola okubeerawo obujulizi obulala obumulumiriza nti yakolagana n'abatta.\nOmulamuzi Mike Chibita bwe yali asingisa Godfrey Kato Kajubi omusango gw'okutta Joseph Kasirye mu January wa 2012 yasinziira ku bujulizi obwaleetebwa kkampuni ya MTN.\nObujulizi bwalaga nti mu kiseera ky'ettemu Kajubi yali ayogeraganya butereevu n'essimu y'omusawo w'ekinnansi, Umar Kateregga ne mukyala we abakkiriza nti ddala be baatemula omulenzi oluvannyuma omutwe n'ebitundu by'omubiri ne babikwasa Kajubi.\nJoseph Kasirye 12, yattibwa nga October 27, 2008 nga yali asomera mu Kayugi Primary School e Mukungwe mu disitulikiti y'e Masaka.\nNga February 13, 2011 omulamuzi Lawrence Gidudu yasalira omusango Akbar Godi, eyali omubaka wa Arua munisipaali omusango gw'okutta mukazi we Rehema\nMu kusooka Godi yali ategeezezza kkooti nti we battira Caesar yali mu maka ge ku lw'e Ntebe ate ng'ettemu lyali Mukono. Munnamateeka Macdusman Kabega yali\nKyokka ebyava mu kkampuni z'amasimu eya MTN ne Warid byalaga nti mu kiseera ekyo Godi yali Bweyogerere ku luguudo olugenda e Mukono. Yasembayo\nokukubira omugenzi essimu ku ssaawa 1:30 ez'akawungeezi ng'ebula essaawa ntono attibwe.\nMUNNAMATEEKA WA SSEBUUFU ALAZE ENGERI GY'AGENDA OKUMUTAASA\nMunnamateeka Evans Ochieng awolereza Ssebuufu akubye ebituli mu nsala y'omulamuzi Flavia Ssenoga n'ategeeza nti agenda kujulira obudde bwonna.\nOchieng akolera mu kkampuni ya Ochieng Associated Advocates and Solicitors yagambye nti ensala y'omulamuzi teyalambuludde ngeri Ssebuufu gye yeenyigira mu kutta Katusabe.\nEbimu ku bintu by'awakanya bwe bujulizi bw'essimu ezigambibwa nti zaakubirwanga Ssebuufu mu kiseera ekyo, ssente ezaali zimubanjibwa awamu n'ebigambibwa nti\nObujulizi obwo bwonna akimanyi nti tebulina ngeri gye bulumika musibe butereevu. Yeemulugunyizza n'agamba nti yandibadde yamaze dda okuteekateeka fayiro ejulira\n"Omulamuzi yasuubizza okutuwa ensala mu buwandiike ng'olunaku lwa July 1, 2019 kwasuubira okuweera ekibonerezo nga terunnaba kutuuka. Kyokka kye nkakasa tugenda kujulira kuba omuntu waffe tazzanga musango," Ochieng bwe yagambye.\nObumu ku bujulizi bwasuubira okwesigamako okujulira kwe kubeera ng'olunaku olwo okwawambirwa Katusabe, Ssebuufu yasiiba mu kkooti e Mengo gye yalina\nomusango gw'ettaka era waliwo obujulizi obukikakasa.\nEkirala ekikakasa nti Sebuufu bamulanga bwemage kwe kubeera nga ye yatwala obuvunaanyizibwa n'akubira omuduumizi wa CPS, Aaron Baguma essimu n'amuyita ataase embeera. Alumiriza nti Ssebuufu we yatuukira ku Pine ku ssaawa 12 ezaakawungeezi yasanga Katusabe mulamu.\nMu kusooka Ssebuufu yali awakanya n'okuwozesebwa ku musango gw'okutulugunya omuntu ekyamuviirako okufa , kyokka mu nsala y'omulamuzi Ssenoga gye yawa mu October w'omwaka oguwedde yasalawo nti alina omusango gw'alina okwennyonnyolako.\nSsebuufu yasooka kuvunaanibwa ne Baguma kyokka oluvannyuma ofiisi y'omuwaabi wa Gavumenti yaggyako Baguma omusango nga tewali nsonga eweereddwa.\nku Ssebuufu ku bukadde 13, kyokka n'asigala ng'amubanja obukadde mwenda.


Bukedde Online - Kabaka akubirizza abantu okwekebeza obulwadde bwa Nnalubiri\nKabaka alagidde ku nsonga z'obusika bwa Bannamasole\nAbato musimbe emiti okutaasa obutonde bw'e...\nSSAABASAJJA KABAKA AKUBIRIZZA ABANTU OKWEKEBEZA OBULWADDE BWA NNALUBIRI\nBYA Dr. Prosperous Nankindu Kavuma.\nObwakabaka bwa Buganda bwegasse ku nsi yonna ku lunaku lw'endwadde ya siikoseero (Nnalubiri), Ssaabasajja Kabaka n'akubiriza abantu okunyiikira okwekebeza obulwadde buno.\nMu kiseera kino ng'eggwanga litawaanyizibwa endwadde ya ssennyiga omukambwe, coronavirus, twagala okujjukiza abantu nti obulwadde obulala bwonna omuli ne Nnalubiri wamu ne Mukenenya bukyaliwo noolwekyo togoberere nnyo okulung'amizibwa kw'abasawo.\nMu mwaka 2017 okutuuka mu 2019 Ssaabasajja yasiima emisinde gy'amazaalibwa ge egya buli mwaka gibeere ku bulwadde bwa Nnalubiri. Obwakabaka nga buli wamu ne Minisitule y'Ebyobulamu mu Gavumenti eya wakati bufubye okumanyisa abantu ku bulwadde buno. Kino kiyambye abantu abaalina endowooza enkyamu ku bulwadde bwa Nnalubiri omuli okusosola abalwadde okugireka..\nSsabasajja akubiriza abantu okwekebeza obulwadde bwa Nnalubiri naddala nga tebannafumbiriganwa. Era Obwakabaka nga buyita mu kitongole kyabwo eky'ebyobulamu n'ekitongole kya Kabaka Foundation buzze bukuba ensiisiira z'ebyobulamu mu bitundu bya Buganda eby'enjawulo okusomesaa bantu era n'okubakebera obulwadde bwa Nnalubiri ku bwereere. Kino kisobose olw'ensimbi ezaava mu misinde gy'Amazaalibwa ga Beene mu bbanga ery'emyaka esatu. Ensimbi zino zaagulibwamu ebikozesebwa okukebera obulwadde bwa Nnalubiri.\nKu nsonga eyo nneebaza abantu ba Beene olw'okujjumbiranga emisinde gino.\nBeene yalengerera wala kubanga okunoonyereza okwakolebwa Minisitule y'Ebyobulamu kwalaga nti Buganda y'emu ku bitundu bya Uganda ebisingamu obulwadde bwa Nnalubiri. Okunoonyereza kuno kwalaga nti abaana abasoba mu 15,000 abazaalibwa n'obulwadde bwa Nnalubiri bafa nga tebannaweza myaka etaano.\nNga tujjukira olunaku lwa Nnalubiri olwa June 19, twongera okukubiriza abantu okubudaabuda n'okufaayo eri abantu abalina obulwadde buno.\nOmuwandiisi Minisita w'Obwakabaka avunaanyizibwa ku nkulaakulana n'ebyobulamu.


Bukedde Online - Nuwashaba alaze bwe yafuna ddiiru y'omutwe gw'omwana\nNagirinya: Ffayiro ye efuuse ensonga mu mu...\nAdded 21st September 2020\nOMUSAJJA gwe baakutte n’omutwe ku Palamenti ayogedde engeri gye yaweebwa ddiiru y’okusala omutwe gw’omwana n’alumiriza omusawo w’ekinnansi eyakwatiddwa nti ye yagumutuma.\nNuwashaba (ku kkono) lwe baamultwala ku kkooti okukola siteetimenti. Ku ddyo ye mwana Kyamagero eyattiddwa\nPoliisi yakutte omutabuzi w'eddagala ly'ekinnansi mu Kampala, Ssenga Meran Namatovu oluvannyuma lw'essimu y'omusajja Josephat Nuwashaba 19, okumulonkoma.\nAbaserikale baazudde amasimu Namatovu g'abadde awaanyisiganya ne Nuwashaba gwe baakutte n'omutwe gw'omwana, Faith Kyamagero 5, ku Palamenti ng'aguzinze ng'ekirabo kye yabadde atwalidde Sipiika Rebecca Kadaga.\n"Ne ku Ssande lwe batta omwana essimu eraga nga beekubira amasimu mangi ag'okumukumu n'olunaku olwaddirira bwe batyo." Omu ku baserikale abanoonyereza ku musango guno bwe yategeezezza.\nEnsonda zaagambye nti, Nuwashaba yabagambye nti, abadde amaze emyezi esatu ng'ayogerezeganya ne Namatovu era mu kwogerezeganya kuno, mwe yafunira ddiiru y'okusalako omwana omutwe.\nKitaawe wa Kyamagero Pasita Charles Ssenyonga ne nnyina Gloria Katunguka bagamba nti, Nuwashaba yasooka n'avaako awaka okumala ebbanga kyokka oluvannyuma n'addayo, teyawezzezzaawo mwezi n'atta omwana waabwe.\nKati bambega abali mu kunoonyereza ku musango guno bagamba mu bbanga eryo, yali akutula ddiiru ya kusalako mwana mutwe. Ssente entuufu ze yakolera omulimu guno, tezinnategerekeka kyokka kigambibwa nti, yasuubizibwa ssente eziwera.\nNuwashaba yasoose kutegeeza baserikale nti, eyamutuma yamuwa 80,000/- n'amugamba omutwe agutwale mu Ndeeba ku kibanda ky'embaawo awali n'edduuka lya sipeeya w'emmotoka kyokka Ssenyonga yategeezezza nti, zino yazibba waka lwe yabula n'omwana.\nYagambye nti, ennamba y'essimu ya Namatovu yagiggya mu mpapula z'amawulire Namatovu mw'alangira eddagala lye ery'ekinnansi. Ono ye nnannyini Da Meran Herbal Group ku Lubaga Road ku kizimbe kya Kyengo Auto Parts.\nBba, Will Kisegerwa amanyiddwa nga Kojja Kitonsa yagambye nti, zino mpalana za mirimu kwagala kulemesa mukazi we. Yagambye nti, omuntu yenna asobola okuba n'ennamba ya mukazi we kubanga agiranga ku leediyo, TV, empapula z'amawulire ne ku ‘social media'.\nOmulambo gwa Kyamagero, eggulo gwawezezza wiiki emu nga tegunnaziikibwa oluvannyuma lw'ebyava mu kukebera endagabutonde okulwawo okufuluma.\nAkulira abasawo ba poliisi, Dr. Moses Byaruhanga yagambye nti, tebannaguwayo n'agattako nti, bajja kuguwaayo nga bamalirizza bye balina okukola.\nOmwogezi w'ekitongole kya poliisi ekinoonyereza ku buzzi bw'emisango, Charles Mansio Twine yagambye nti, omusango guno ebisinga obungi bye beetaaga baabifunye n'agamba nti, ku Lwokutaano, bazzizzaayo omusibe awagambibwa nti, gye yattira Kyamagero n'abaako by'abannyonnyola.\nKyokka mu nkola etali ya bulijjo, omusibe teyaggyiddwa mu mmotoka abaserikale ne bategeeza nti, omusango guno guliko obunkenke bwa maanyi ng'omuntu yenna yabadde asobola okumukola ekikyamu.\nAbalina enku be balya ebiyidde\nUPDF eyongedde okusimba emizinga mu Somalia\nAbalwanyi ba al shabaab bawambye oluguudo olunene


Lukka 24 | Bayibuli ey'Oku Mukutu Gwaffe Ogwa Intaneeti | New World Translation\nOkuzuukizibwa kwa Yesu (1-12)\nKu luguudo olugenda e Emawo (13-35)\nYesu alabikira abayigirizwa be (36-49)\nYesu ayambuka mu ggulu (50-53)\n24 Kyokka, ku lunaku olusooka mu wiiki, baagenda ku ntaana ku makya ennyo nga balina eby’akaloosa bye baali bateeseteese.+ 2 Naye ne basanga ng’ejjinja liyiringisiddwa okuva ku ntaana,+ 3 era bwe baayingiramu, omulambo gwa Mukama waffe Yesu tebaagusangamu.+ 4 Bwe baali bakyasobeddwa olw’ekyo, laba! abasajja babiri abaali bambadde engoye ezaakaayakana ne bayimirira we baali. 5 Abakazi ne batya era ne bakoteka emitwe; awo abasajja kwe kubagamba nti: “Lwaki munoonya omulamu mu bafu?+ 6 Taliiwo wano, yazuukiziddwa. Mujjukire bwe yabagamba ng’akyali nammwe e Ggaliraaya nti, 7 Omwana w’omuntu ateekwa okuweebwayo mu mikono gy’aboonoonyi akomererwe ku muti, naye ku lunaku olw’okusatu azuukire.”+ 8 Awo ne bajjukira ebigambo bye,+ 9 ne bava ku ntaana, ne bagenda ne babuulira Ekkumi n’Omu n’abalala bonna ebintu ebyo byonna.+ 10 Abaabuulira abatume baali: Maliyamu Magudaleena, Yowaana, ne Maliyamu maama wa Yakobo, era n’abakazi abalala abaali nabo. 11 Naye ebigambo ebyo byabawulikikira ng’ebitaliimu nsa era ne batakkiriza abakazi abo. 12 Naye Peetero n’ayimuka, n’adduka n’agenda ku ntaana, era bwe yalingiza yalabamu ngoye za kitaani zokka. N’agenda nga yeewuunya ekyali kibaddewo. 13 Naye ku lunaku olwo lwennyini, abayigirizwa babiri baali bagenda mu kyalo ekiyitibwa Emawo ekyali mayiro nga musanvu* okuva e Yerusaalemi, 14 era baali boogera ku bintu ebyo byonna ebyali bibaddewo. 15 Bwe baali banyumya era nga bakubaganya ebirowoozo, Yesu n’abegattako n’atandika okutambula nabo, 16 naye ne batamutegeera.+ 17 N’abagamba nti: “Biki ebyo bye mwogerako nga mutambula?” Ne bayimirira nga banakuwadde. 18 Omu ku bo ayitibwa Kulewopasi n’amugamba nti: “Oli mugenyi mu Yerusaalemi atalina b’obeera nabo olyoke obe nga tomanyi* bintu bibaddeyo mu nnaku zino?” 19 N’ababuuza nti: “Bintu ki?” Ne bamuddamu nti: “Ebintu ebikwata ku Yesu Omunnazaaleesi,+ eyali nnabbi ow’amaanyi mu bye yakolanga ne bye yayogeranga mu maaso ga Katonda n’ag’abantu bonna;+ 20 n’engeri bakabona baffe abakulu n’abafuzi gye baamuwaayo okuttibwa+ era ne bamukomerera ku muti. 21 Naye twali tusuubira nti omusajja oyo ye yali agenda okununula Isirayiri.+ Ate ng’ebyo byonna obitadde ku bbali, luno lwe lunaku olw’okusatu bukya ebintu bino bibaawo. 22 Ate era waliwo abakazi abamu mu ffe abaatwewuunyisizza, kubanga baagenze ku ntaana ku makya ennyo+ 23 era bwe bataasanzeeyo mulambo gwe, bazze ne bagamba nti baalabye bamalayika abaabagambye nti mulamu. 24 Abamu ku abo abaabadde naffe baagenze ku ntaana+ ne basanga nga byonna biri ddala bwe bityo ng’abakazi bwe baagambye, naye ye tebaamulabye.” 25 N’abagamba nti: “Mmwe abasirusiru era ab’emitima egirwawo okukkiriza ebintu byonna bannabbi bye baayogera! 26 Kristo teyalina kubonyaabonyezebwa+ alyoke ayingire mu kitiibwa kye?”+ 27 N’abannyonnyola ebintu ebyali bimwogerwako mu Byawandiikibwa byonna ng’atandikira ku ebyo ebyawandiikibwa Musa ne bannabbi bonna.+ 28 Bwe baali bali kumpi okutuuka ku kyalo gye baali balaga, ye n’alabika ng’akyeyongerayo. 29 Naye ne bamwegayirira asigale, nga bagamba nti: “Sula ewaffe kubanga obudde bunaatera okuwungeera.” Awo n’agenda asule ewaabwe. 30 Bwe yali alya nabo,* n’akwata omugaati, n’asaba, n’agumenyamu n’atandika okubagabira.+ 31 Awo amaaso gaabwe ne gazibuka, ne bamutegeera; naye n’ababulako.+ 32 Ne bagambagana nti: “Emitima gyaffe tegyakwatiddwako nnyo bwe yabadde ng’ayogera naffe mu kkubo era ng’atunnyonnyola* Ebyawandiikibwa?” 33 Mu kiseera ekyo kyennyini ne basituka ne baddayo e Yerusaalemi, ne basanga Ekkumi n’Omu n’abo abaali bakuŋŋaanye nabo, 34 ne babagamba nti: “Mazima ddala Mukama waffe yazuukidde era yalabikidde Simooni!”+ 35 Awo nabo ne bababuulira ebyali bibaddewo mu kkubo, era nga bwe baali bamutegeeredde ku kumenyaamenyamu omugaati.+ 36 Bwe baali nga bakyayogera ku bintu ebyo, n’ajja n’ayimirira wakati waabwe n’abagamba nti: “Emirembe gibe nammwe.”+ 37 Naye olw’okuba baali bakubiddwa encukwe era nga batidde nnyo, baalowooza nti balaba kitonde kya mwoyo. 38 Awo n’abagamba nti: “Lwaki mweraliikirira, era lwaki mubuusabuusa mu mitima gyammwe? 39 Mulabe ebibatu byange n’ebigere byange mukakase nti ye nze; munkwateko mulabe kubanga ekitonde eky’omwoyo tekiba na nnyama na magumba nga bye mulaba nze bye nnina.” 40 Ebyo yabyogera nga bw’abalaga ebibatu bye n’ebigere bye. 41 Bwe baali nga tebannakkiriza olw’essanyu eringi n’olw’okwewuunya ennyo, n’abagamba nti: “Mulinawo ku ky’okulya?” 42 Awo ne bamuwa ekitundutundu ky’ekyennyanja ekikalirire, 43 n’akikwata, n’akirya nga balaba. 44 Awo n’abagamba nti: “Bino bye bigambo bye nnabagamba nga nkyali nammwe,+ nti byonna ebyampandiikibwako mu Mateeka ga Musa ne mu biwandiiko bya Bannabbi ne mu Zabbuli biteekwa okutuukirira.”+ 45 Awo n’aggula ebirowoozo byabwe basobole okutegeera amakulu g’Ebyawandiikibwa,+ 46 era n’abagamba nti: “Bwe kityo bwe kyawandiikibwa nti Kristo wa kubonyaabonyezebwa era azuukizibwe mu bafu ku lunaku olw’okusatu,+ 47 era nti mu linnya lye, obubaka obw’okwenenya okusobola okusonyiyibwa ebibi+ bwa kubuulirwa mu mawanga gonna+—okutandikira mu Yerusaalemi.+ 48 Muli ba kuba bajulirwa ba bintu bino.+ 49 Era laba! ŋŋenda kubaweereza ekyo Kitange kye yasuubiza. Kyokka musigale mu kibuga okutuusa lwe mulifuna amaanyi okuva waggulu.”+ 50 Awo n’abatwala e Bessaniya, n’ayimusa emikono gye n’abawa omukisa. 51 Bwe yali abawa omukisa, n’abaggibwako, n’atwalibwa mu ggulu.+ 52 Ne bamuvunnamira, ne baddayo e Yerusaalemi nga basanyufu nnyo.+ 53 Ne babeeranga mu yeekaalu buli lunaku nga batendereza Katonda.+\n^ Kilomita nga 11. Obut., “sitadiya 60.” Sitadiya yali yenkana mita 185 (ffuuti 606.95). Laba Ebyong. B14.\n^ Era kiyinza okuvvuunulwa, “Gwe mugenyi wekka mu Yerusaalemi atamanyi.”\n^ Oba, “atudde nabo ku mmeeza.”\n^ Obut., “ng’atubikkulira.”


Bukedde Online - Muyigirize abaana okukuuma obutonde bw'ensi - Katikkiro\nKatikkiro wa Buganda, Charles Peter Mayiga alagidde okuteeka essira ku kuyigiriza abaana n'abavubuka obukulu bw'okukuuma obutonde bw'ensi. Yabadde ku Bulenge e Mmengo ku Lwokuna ekibinja kya Bannalotale bwe kyabadde kimukyalidde.\nKatikkiro Charles Peter Mayiga (wakati) ng'ali mu kifaananyi n'aba Lotale abakulembeddwamu Rosette Nabbumba (owookubiri ku ddyo) abazze e Bulange-Mmengo.\nKatikkiro ng'ayogera eri bannalotale.\n"Mu mukago guno tulina okussaamu kaweefube w'okusomesa abaana abato n'abavubuka engeri gye tuyinza okutaasa obutonde bw'ensi mu ngeri ennyangu. Twetaaga okuyigiriza abaana abato n'abavubuka akabi akali mu kutema emiti oba omugaso oguli mu kusimba emiti, akabi akali mu kulimira mu ntobazzi n'okuzikoleramu ebintu ebizinunamu amazzi," Mayiga bwe yategezezza.\nKatikkiro yakulisizza Rosette Nabbumba okulondebwa ku bwapulezidenti bwa disitulikiti ya lotale eyitibwa 9211 ng'ezingiramu Uganda ne Tanzania n'agamba nti buno buwanguzi bukulu eri abakyala abaakamala emyaka 30 mu nteekateeka za lotale mu nsi yonna.\nHajj Ahmed Lwasa -Omumyuka w'omukubiriza w'Olukiiko lwa Buganda nga ye Ssentebe w'olukiiko olukwanaganya lotale n'Obwakabaka yategeezezza nti okuva mu 2018 Kabaka lwe yalagira okubeerawo omukago, bingi ebikoleddwa okuli okuwa obujjanjabi eri abantu 10,000, okusimba emiti n'ebirala.\nNabbumba yayanjulidde Katikkiro akakiiko ka lotale akagenda okukola emirimu n'Obwakabaka okuli: Phyllis Kwesiga, Jjooga Ssebukulu, Jane Kabugo, Elizabeth Ssempeebwa, Jimmy Sserugo ne David Nsubuga.\nYagambye nti omwaka guno bakubiriza abantu okufaayo ku ndya n'enkuuma y'omubiri ennungi wamu n'enteekateeka eyitibwa Rotary Roses Programme egendereddwamu okuyingiza abakyala mu nsonga z'obukulembeze ssaako abavubuka nabo okwenyigira mu mirimu gya lotale." Omukolo gwetabiddwaako abakungu ba Buganda ab'enjawulo.\nYabadde ku Bulenge\nLwokuna ekibinja kya Bannalotale


EBIRAGIRO by'akakiiko k'amasaza bitemyemu abaddukanya ttiimu ezenjawulo ng'abamu babiwagira ,ate ng'abalala bawera kubisimbira kkuuli.\nN'abakungu ba ttiimu z'amasaza bagumu nti bakwetaba mu mpaka z'omwaka guno ez'amasaza wadde ng'ebiragiro ebyabaweereddwa akakiiko akadduaknya empaka z'amasaza ku ky'okwetangira ekirwadde kya COVID-19 bigenda kubakosa mu by'ensimbi.\nBano okwetemamu kiddiridde ssentebe w'akakiiko k'amasaza Sulaiman Ssejjengo okuvaayo ku Lwokutaano emisana n'asaba abaddukanya ttiimu z'amasaza okulaga engeri gye zeteseteese okuzannya empaka z'omulundi guno wakati mu kugoberera ebintu ebigenderedwamu okwetangira ekirwadde kya COVID-19 bino wammanga ;\n1.Ebifo abazannyi mwe banaakumirwa nga temutuukamu bantu.\n2.Ebisaawe ttiimu zabwe mwe zinazannyirwa nga tebikirizibwaamu bantu omuli abawagizi n'abategekeramu emikolo okutuusa empaka lwe zinaggwa.\n3.Entambuza babazannyi etebateeke mu bulabe nga bagenda okuzannya emipiira gino. 4.Eddwaaliro eri ku mutendera gwa Health Center iV n'okusingawo.\n5.Ttiimu y'abasawo abagenda okukebera n'okulondoola abazannyi n'abanabeera ku ttiimu . 6.Okulaga entegeka y'ebyokwerinda egenderedwaamu okuziyiza abawagizi okuyingira mu nkambi y'abazannyi . 7.Okuteekawo ebikozesebwa ebinamala abazannyi okweewala embeera y'okubigana ku tiimu.\nEra ebiragiro bino bye bitemyemu abakungu bano (abaddukanya ttiimu z'amasaza) abakulembedwa ssentebe wa Buweekula Edward Mawanda eyawakanyiza eky'okukugira abawagizi okuyingira mu bisaawe ng'agamba nti kigenda kukosa ebyenfuna byabwe kubanga ssente ezisoba mu bitundu 95 ze bayingiza mu ttiimu zabwe ziva mu bawagizi.\nEra n'awabula ab'akakiiko okusooka okutuula nabo banoonye engeri entuufu gye bayinza okuzannyamu empaka zino ng'abawagizi mwe bali mu bisaawe.\nWabula abawagira ebiragiro by'akakiiko okwabadde omuwandiisi w'esaza lya Bulemeezi Andrew Walakira ne ssentebe wa ttiimu ya Gomba Mansoor Kabugo bategeezeza nti wadde nga bamaze dda okukola loosi (wakati mu kwetegekera empaka z'omulundi guno) nti kyokka beetegefu okugondera ebiragiro bino ku lw'obulungi bw'okusobozesa empaka zino okubeerayo n'okuwa abazannyi babwe omukisa okuzeetabamu .\n"Tuli mabega w'ebyasalidwaawo akakiiko kubanga tetumanyi ddi ekirwadde kino lwe kinagwaawo ,bwatyo Walakira bwe yategeezeza. Empaka z'omulundi guno zisuubirwa okuzanyibwa mangu ddala nga gavumenti ezzemu okukiriza eby'emizannyo okuzanyibwa era ng'ezomwaka oguwedde zawanguddwa Bulemeezi eyakubye Busiro ggoolo 1-0 ku fayinolo e Namboole .


KABAKA Ronald Muwenda Mutebi II ayise Omukulembeze w’Obwakabaka bwa Asante e Ghana nga ye Otumfuo Nana Osei Tutu II okubeerawo ku bikujjuko by’amatikkira ag’emyaka 25 ebigenda okubeera mu Lubiri e Mmengo.\nBino byalangiriddwa Katikkiro Charles Peter Mayiga olunaku lw’eggulo bweyabadde atikkula amakkampuni n’abantu ssekinoomu abaleese ensimbi ez’okuwagira okutegeka ebijjaguzo by’amatikkira ga Kabaka ng’omukolo gwabadde Bulange- Mmengo.\n“ Nnina essanyu okubateegeza nti Ssabasajja Kabaka yayise Kabaka munne Otumfuo Osei Tutu II okuva e Ghana. Jjajja wa Kabaka w’e Ghana ono Asantehene Pompey yasibibwa abazungu ne Ssekabaka Mwanga II mu bizinga by’e Seychelles naye laba abazzukkulu bombi bwebazzeemu okusisinkana,” Mayiga bwe yategeezezza.\nKatikkiro Mayiga yayongedde nategeza nti omugenyi ono wakubeera mu Buganda okuva 29,7,2018 okutuuka 2,8-2018 era nga yayitiddwa olw’okuba Obwakabaka bw’e Ghana bukulu nnyo era bwe bumu obusinga okussibwamu Ekitiibwa mu buggwanjuba bwa Afirika.\nEnkolagana y’Obwakabaka bwa Buganda n’Obwakabaka bwa Asante e Ghana nga mu 2010 Asantehene (Kabaka wa Asante e Ghana) Tutu II yawereza Kabaka Mutebi II obubaka nga yabutika Omulangira Oheneba Adusei Pocu.\nMayiga yebazizza Kkampuni ezivuddeyo okuteeka ensimbi mu mikolo gy’okukuza amatikkira ng’ezimu ku zaleese ssente kwekwabadde Uganda Breweries nga bano bebakwatagana n’Obwakabaka okusogola omwenge Ngule nga baleese ensimbi obukadde 50.\nAbalala abaleese kuliko Omulangira Joseph Kimera, Samuel Lubega ne Joseph Zirimenya abakolera ku Boost House mu Kikuubo mu Kampala n’ensimbi 1,500,000/-.\nKuno kwegatiddwako abawagizi ba Leediyo y’Obwakabaka n’ensimbi 5,000,000/-\n“Mbebaza mwenna olw’okuvaayo okuwagira entegeka y’ebikujjuko bya Jubireewo. Bannaffe aba Ngule mbesimisa nnyo kubanga batutegera era mbebaza olw’ensimbi zino zebawaddeyo. Omukago guno gutuyamba aba Ngule nebafunamu naffe netufunayo era ku mikolo gyonna gwemubeera mukozesa,” Mayiga bweyagambye.\nJuliana Kaggwa nga y’akulira okutunda Kkampuni eno yategezezza nti mukusogola Ngule bayambye abalimi abasukka 17000 mu ggwanga olwa mawogo mwebaggyamu ebikozesebwa ate mu 2016 basasula ensimbi obuwumbi 64 eri abalimi.\n“ Ensimbi zino zigenda kukozesebwa okutegeka omukolo gw’amatikkira, saako n’okukola ku kijjulo. Nga Kkampuni tuyozayoza Kabaka olw’okutuuka ku matikkira ge era tuli beteefuteefu okwongera okukolagana n’Obwakabaka.\nDr. Twaha Kaawaase nga ye Ssentebe w’enteekateeka z’amatikkira g’Omwaka guno yakubiriza abantu ba Buganda okwongera amaanyi mu kukola Bulungibwansi, ebikujjuko eby’enjawulo ebitegekeddwa mu kiseera saako n’okujja mu bungi mu Lubiri nga July 31,2018 lujjuzibwe.\nOmukolo gwetabiddwako Minisita Omubeezi owebyensimbi, Mulema Mukasa, Joseph Kawuki omubeezi owa Gavumenti ez’ebitundu n’Omukungu Ronald Kawaddwa akulira Majestic Brands.


Bukedde Online - Amenyese mu nsonga z'omukwano kola bino\nABAVUBUKA bangi bafuna abaagalwa nga balina ebintu eby’enjawulo bye basuubira okufuna. Oluusi beesanga ng’ebintu bino abaagalwa baabwe tebabituukirizza ekivaako okuva mu mukwano ogwo okudda awalala. Ne wano bavaawo ne beesanga nga bamenyese emitima emirundi mingi ekireetera abamu okukyawa eby’omukwano.\nAbantu be bakyaye abasinga beeteekako omusango ne badda mu kweraliikirira bwe banaaba.\nGwe amenyese omutima mu mukwano, kola bino okusobola okutereeza omutima n'obutaswala mu bantu.\nBw'obeera oyawukanye n'omuntu fuba okulaba nti tomutambulirako kuba kijja kwongera kukulumya. Okwekuumira ewala okuva w'ali kijja kukuyamba obutalumizibwa.\nTogezaako kukola kintu kusanyusa muganzi wo abeera akuleseewo okusobola okumweddiza kuba oyinza okwesanga ng'ebintu ebimu by'okola bikuswaza mu bano.\nTosiba busungu bw'olina ku muntu bw'aba akukyaye kuba bw'obutereka oyinza okukola ekikyamu. Okugeza abamu batta bannaabwe nga babakyaye olw'okusiba obusungu ku mutima. Teweesigama ku muntu mulala kukwerabiza oyo eyakukyawa kuba era naye weesanga tagenda kusobola kubeerawo ku lulwo bbanga lyonna.\nEbiseera ebisinga omuwala bw'aba akyayiddwa, abeera n'abalenzi b'ayita mikwano gye . Bano b'atandika okukozesa okusobola okwerabira bba so ng'ate oluusi nabo baba n'abaagalwa ne beesanga nga basigadde mu bbanga.\nEkisinga kwe kwegumya wekka n'ofuna ebikutwalira obudde okusobola okwerabira oyo aba yakukyawa.\nTeweesibaako musango kuba oyinza okwekola ekikyamu. Abavubuka abamu abakyayibwa balowooza nti be baavaako ensonga eyabakyayisa. Oba olina okukkiriza nti abantu abamu tebeetaaga nsonga kuleka bannaabwe era si gwe asoose oba asembye okukyayibwa.\nKyusa engeri gy'okolamu ebintu oggyewo n'ebyo ebisobola okukujjukiza omwagalwa wo. Ebintu bino buli lw'obitunulako bikujjukiza eyali omwagalwa wo.\nWettanire ebintu ebikukuuma nga buli kiseera olina ky'okola okugeza dduyiro kuba ayongera okuddusa omusaayi ate n'okukukuuma nga toli mu birowoozo. Kino kikuyamba obutalowooza ku kigenda mu maaso mu bulamu bwo.\nDan Ddamulira owa Nana Counselling Services omukugu mu kubudaabuda abaagalana agamba nti kibeera kirungi obutasiba busungu kuba bangi beesanga nga bakoze ensobi ng'okuttihhaana.\nABAVUBUKA bangi bafuna\nabaagalwa nga balina ebintu\neby'enjawulo bye basuubira\nOluusi beesanga ng'ebintu bino\nabaagalwa baabwe tebabituukirizza\nekivaako okuva mu\nmukwano ogwo okudda awalala.\nNe wano bavaawo ne beesanga\nnga bamenyese emitima emirundi\nmingi ekireetera abamu\n1Gwe amenyese omutima\nmu mukwano, kola bino okusobola\nn'obutaswala mu bantu.\nn'omuntu fuba okulaba nti tomutambulirako\nkuba kijja kwongera\nkukulumya. Okwekuumira ewala\nokuva w'ali kijja kukuyamba\n3Togezaako kukola kintu\nkusanyusa muganzi wo abeera\nakuleseewo okusobola okumweddiza\nng'ebintu ebimu by'okola bikuswaza\n4Tosiba busungu bw'olina ku\nmuntu bw'aba akukyaye kuba\nbw'obutereka oyinza okukola\nOkugeza abamu batta bannaabwe\nolw'okusiba obusungu ku mutima.\nTeweesigama ku muntu mulala\nkukwerabiza oyo eyakukyawa\nkuba era naye weesanga\ntagenda kusobola kubeerawo ku\nlulwo bbanga lyonna.\n5Ebiseera ebisinga omuwala\nbw'aba akyayiddwa, abeera\nn'abalenzi b'ayita mikwano gye .\nBano b'atandika okukozesa okusobola\nokwerabira bba so ng'ate\noluusi nabo baba n'abaagalwa\nne beesanga nga basigadde mu\n6Ekisinga kwe kwegumya\nwekka n'ofuna ebikutwalira\nobudde okusobola okwerabira\noyo aba yakukyawa.\nkuba oyinza okwekola ekikyamu.\nAbavubuka abamu abakyayibwa\nbalowooza nti be baavaako\nensonga eyabakyayisa. Oba olina\nokukkiriza nti abantu abamu\ntebeetaaga nsonga kuleka bannaabwe\nera si gwe asoose oba\n8Kyusa engeri gy'okolamu\nebintu oggyewo n'ebyo ebisobola\nokukujjukiza omwagalwa wo.\nEbintu bino buli lw'obitunulako\nbikujjukiza eyali omwagalwa wo.\n9Wettanire ebintu ebikukuuma\nnga buli kiseera olina\nky'okola okugeza dduyiro kuba\nayongera okuddusa omusaayi\nate n'okukukuuma nga toli mu\nbirowoozo. Kino kikuyamba obutalowooza\nku kigenda mu maaso\nmu bulamu bwo.\n10Dan Ddamulira owa Nana\nCounselling Services omukugu\nmu kubudaabuda abaagalana\nagamba nti kibeera kirungi\nobutasiba busungu kuba bangi\nbeesanga nga bakoze ensobi


Bukedde Online - Liigi ya Rugby etandise na bbugumu\nLiigi ya Rugby etandise na bbugumu\nURA ne Yanga zirwanira fayinolo ya Mapinduzi...\nCRANES ERI FFIITI;Micho amatidde wadde tetukubye...\nHeathens ye yasoose okulya empanga n’eweza obubonero 10-0 mu ddakiika 20 ezaasoose wabula Pirates n’eva emabega ng’eyita mu bamusayimuto baayo; Haruna Mohammed ne Brian Ochan okuyunga Heathens eyamazeeko ekitundu ekisooka ng’ekulembedde 10-07.\nAsuman Mugerwa owa Hiuma Heathens ng'akutte omupiira bwe babadde basindana ne Black Panthers mu liigi ku kisaawe kya Kyadondo. Baalemaganye 17-17. (ekif: Silvano Kibuuka)\nHima Heathens 17 Black Pirates 17\nBetway Kobs 62 Warriors 08\nThunderbirds 28 Black Panthers 00\nLiigi y’eggwanga eya Rugby etandise na bbugumu oluvannyuma lwa ba kyampiyoni b’omwaka oguwedde okusanga obuzibu okuwangula omuzannyo gwabwe ogusoose nga balemaganye ne Black Pirates abaakwata ekyokusatu.\nEkitundu ekyokubiri Pirates yateebye peneti ne basibagana 10-10.\nMu ddakiika ey'e 70, Heathens yateebye n’efuna obubonero 17 wabula yabadde ebula ttaano ne Pirates n’eyunga omuzannyo ogwalamuddwa ddiifiri Collins Mulindwa (amanyiddwa nga Afande Kerekere mu katemba) ne guggwa 17-17.\nBwe baasemba okusisinkana omwaka oguwedde, Heathens yawangula 17-12.\nGgwo ogw’abakazi tegwazannyiddwa abalina ekikopo aba Thunderbirds obubonero ne babufunira ku mukeeka Black Panthers bwe bataalabiseeko ne beekwasa okumanya mupiira guno ekikeerezi.\nEnzannya endala zaabadde Gulu ne ku kisaawe kya Makerere University.\nEnzannya za liigi ziddamu mu Lwomukaaga lwa wiiki ejja.\nAbasituzi b'obuzito beepikira gya Olympics\nPirates yeenywerezza ku ntikko ya liigi ya Rugby


Bukedde Online - SC Villa etokota Jackson Mayanja\nENTEESEGANYA za Jackson Mayanja ‘Mia Mia’ ne pulezidenti wa Villa, Ying. Ben Misagga, ziri ku ntikko okulaba ng’atwala obutendesi bwa ttiimu eno sizoni ejja.\nMisagga aludde nga yeegwanyiza Mayanja okutendeka ku Villa nga ne mu 2015 yamuwaako okukulira ebyekikugu kyokka n’afuna (Mayanja) omulimu e Tanzania.\nKu mulundi guno ebiriwo biraga nti enjuyi zombi zibuzaayo kitono okutuuka ku kukkaanya.\nMu kiseera kino, Mayanja talina ttiimu gy'atendeka. “Kumpi buli kimu kiwedde era obudde bwonna tugenda kumaliriza enteeseganya ne Mayanja, atandike okuwawula abazannyi nga twetegekera sizoni ejja,” Misagga bwe yategeezezza.\nYayongeddeko nti mu kaseera kano ttiimu yeetaaga mutendesi wa linnya nga Mayanja, kuba amanyi buli kimu ekiyinza okuteeka ttiimu ku ntikko olw’obumanyirivu bw'alina mu mulimu guno.\nMayanja, ataazannyira ttiimu ndala yonna mu Uganda okuggyako KCCA, yagambye nti singa enteeseganya zigenda bulungi, ajja kutendeka Villa kuba omulimu gwe gwa butendesi. “Twayogedde ne Misagga kyokka ne tutamaliriza, ng'enkya lwe tusuubira okutuula tulabe kye tuyinza okutuukako.\nVilla saagizannyirako, naye eky'okugitendeka sikirinaako buzibu kuba ogwo gwe mulimu gwange,” Mayanja bwe yategeezezza eggulo.\nMisagga yagambye nti ayagala kuzimba Villa ennywevu okwawukanako n’emirundi egiyise era yayise buli muzannyi ali wakati w'emyaka 16 ne 19 okugenda ku Villa Park balwanire ennamba.\n“Villa yatandikibwawo ku musingi gwa kwezimbira bazannyi era naffe kye tulina okukola tuddemu okuwangula ebikopo,” Misagga bwe yataangaazizza. Sizoni ewedde, Villa wansi wa Wasswa Bbosa yakutte kyakusatu.\nYalyako ekirabo ky’obuteebi mu1997, sso nga yaliko omumyuka w’omutendesi wa Cranes.\nYasomera Kololo SS mu 1987, n’abeerako ne kapiteeni wa KCCA mu 1996.\nNg’omuzannyi, yawangulira KCCA ebikopo bya liigi bibiri (2) (1991 ne 1997) n’ebya Uganda Cup bibiri (2) (1987, 1990).\nYawangulira Cranes ebikopo bya CECAFA bisatu (1990, 1992 ne 1996).\nMu Uganda atendeseeko URA ne KCCA ate ebweru n'atendeka Kagera, Stand United ne Simba ez'e Tanzania, ssaako Kiyovu ey'e Rwanda.\nKISALA AGENZE MU EXPRESS\nMu ngeri y’emu, Kefa Kisala yeegasse ku Express era emirimu gye agitandika ku Ssande.\nKisala, eyaweereddwa endagaano ey'emyaka ebiri, yazannyirako Express n’agitendekako, era n’agiwangulira Uganda Cup.\nAkulira emirimu mu ttiimu eno, Hamza Jjunju, yategeezezza nti omulimu guno baasazeewo okuguwa Kisala kuba bamulabamu obusobozi obuyinza okuzza ttiimu eno ku kkula lye yaliko.\n“ Kisala alina obumanyirivu mu mulimu guno, naye sizoni eno tetumusuubiramu kikopo kuba akyalina omulimu gw’okugogola ttiimu”, Jjunju bwe yategeezezza.\nKisala, eyeegatta ku BIDCO sizoni ewedde, yasoose kulekulira mulimu ogwo.


Beewaayo Kyeyagalire—Mu Russia | Ogw’Okusoma\nBISOME MU Albanian Amharic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Kongo Korean Latvian Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mongolian Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Sango Serbian Serbian (Roman) Seychelles Creole Shona Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus)\nBeewaayo Kyeyagalire—Mu Russia\nMU 1991, Abajulirwa ba Yakuwa mu Russia baasanyuka nnyo, omulimu gwabwe ogwali gumaze emyaka emingi nga guwereddwa bwe gwaggibwako envumbo era ne gukkirizibwa mu mateeka. Mu kiseera ekyo, kyali tekisuubirwa nti omuwendo gw’Abajulirwa ba Yakuwa gwandyeyongedde nnyo ne gukubisaamu emirundu nga kkumi. Kati mu Russia waliyo ababuulizi nga 170,000! Mu babuulizi abo abanyiikivu mulimu n’abo abaava mu nsi endala. (Mat. 9:37, 38) Ka tulabeyo abamu ku bo.\nAB’OLUGANDA ABANYIIKIVU BAYAMBA MU KUNYWEZA EBIBIINA\nOmwaka omulimu gw’Abajulirwa ba Yakuwa mu Russia mwe gwaggibwako envumbo, Matthew okuva mu Great Britain yali wa myaka 28. Bwe baali ku lukuŋŋaana olunene olw’ennaku essatu emboozi emu eyaweebwa yalaga nti mu bibiina ebiri mu Bulaaya ow’Ebuvanjuba waaliyo obwetaavu bwa maanyi. Ng’ekyokulabirako, ow’oluganda eyawa emboozi eyo yayogera ku kibiina ekimu mu St. Petersburg, Russia, ekyalina omuweereza omu yekka ate nga tekirina mukadde n’omu. Mu kibiina ekyo ab’oluganda baalina abantu bangi be baali bayigiriza Bayibuli! Matthew agamba nti: “Oluvannyuma lw’emboozi eyo, nneeyongera okulowooza ku ky’okugenda okuweereza mu Russia. Nnasaba Yakuwa annyambe nsobole okugenda okuweereza eyo.” Matthew yaterekawo ssente era n’atunda ebintu bye ebiwerako, era mu 1992 n’agenda okuweereza mu Russia. Matthew ebintu byamugendera bitya?\nAgamba nti: “Olulimi olwogerwa mu Russia lwali luzibu nnyo, bwe kityo, kyanzibuwaliranga okwogera n’abantu.” Ekizibu ekirala kye yafuna kyali kya mayumba. Matthew agamba nti: “Sijjukira mirundi emeka gye nnalina okuva mu nnyumba emu okudda mu ndala, ate ng’emirundi egisinga mpeebwa akaseera katono okuvaamu.” Wadde nga yafuna ebizibu ebyo nga yaakatuuka mu Russia, Matthew agamba nti: “Mpulira nti okusalawo okugenda okuweereza mu Russia kye kimu ku bintu ebisingayo obulungi bye nnali nsazeewo okukola mu bulamu bwange.” Agattako nti: “Okuweereza wano kinnyambye okwongera okwesiga Yakuwa era Yakuwa annyambye nnyo.” Oluvannyuma lw’ekiseera, Matthew yalondebwa okuweereza ng’omukadde mu kibiina era nga payoniya ow’enjawulo. Kati aweereza ku ofiisi y’ettabi eri okumpi ne St. Petersburg.\nMu 1999, Hiroo, nga wa myaka 25, yagenda mu Ssomero Eritendeka Abakadde n’Abaweereza eryali mu Japan, era omu ku basomesa baabwe yamukubiriza okugenda okuweereza mu nsi endala. Hiroo yali yakimanyaako nti mu Russia waliyo obwetaavu bwa maanyi era bw’atyo n’atandika okuyiga olulimi olwogerwa mu Russia. Alina n’ekintu ekirala kye yakola. Agamba nti: “Nnagenda mu Russia ne mmalayo emyezi mukaaga. Okuva bwe kiri nti mu Russia baba n’obutiti bwa maanyi, nnasalawo okugendayo mu Noovemba ndabe obanga nnaasobola okugumira obunnyogovu obuli mu nsi eyo.” Oluvannyuma lw’okuyita mu kiseera ekyo eky’obutiti, yaddayo mu Japan n’afuba okweggyako ebintu ebimu asobole okuterekawo ssente ezimala kimusobozese okugenda okubeerera ddala mu Russia.\nHiroo kati amaze emyaka 12 mu Russia era aweerezzaako mu bibiina ebiwerako. Ebiseera ebimu ye yabanga omukadde yekka era ng’alabirira ababuulizi abasukka mu 100. Mu kibiina ekimu, yabanga alina okukubiriza ebitundu ebisinga obungi mu Lukuŋŋaana lw’Obuweereza, okukubiriza Essomero ly’Omulimu gwa Katonda, okukubiriza olukuŋŋaana lw’Okusoma Omunaala gw’Omukuumi, era ng’alina n’okukubiriza Olukuŋŋaana lw’Okusoma Ekitabo mu bibinja bitaano eby’enjawulo. Ate era yakyaliranga ab’oluganda bangi okubazzaamu amaanyi. Hiroo agamba nti: “Kyandeeteranga essanyu lingi okuyamba bakkiriza bannange okunywera mu by’omwoyo.” Okuweereza mu kitundu awali obwetaavu obusingako kyamukwatako kitya? Agamba nti: “Bwe nnali sinnagenda mu Russia, nnali mpeereza ng’omukadde era nga payoniya, naye okuva lwe nnagenda mu Russia, mpulira ng’enkolagana yange ne Yakuwa yeeyongedde okunywera. Nneeyongedde okwesiga Yakuwa mu buli kimu kye nkola.” Mu 2005, Hiroo yawasa Svetlana, era bombi baweereza nga bapayoniya.\nMichael ne Olga nga bali ne Marina ne Matthew\nMatthew, ow’emyaka 34, ne muganda we Michael, ow’emyaka 28, baali babeera mu Canada. Bombi baakyalako mu Russia era ne bakiraba nti abantu bangi baali bajja mu nkuŋŋaana naye ng’ab’oluganda abazikubiriza batono nnyo. Matthew agamba nti: “Ekibiina gye nnakuŋŋaanira twawera abantu 200, kyokka enkuŋŋaana zonna zaakubirizibwa omukadde omu eyali akaddiye awamu n’omuweereza omu eyali akyali omuto. Ekyo kyankwatako nnyo ne njagala okuyambako ab’oluganda abo.” Matthew yagenda okubeera mu Russia mu 2002.\nNga wayise emyaka ena, Michael naye yagenda mu Russia era n’asanga nga wakyaliyo obwetaavu bwa maanyi obw’ab’oluganda. Olw’okuba yali muweereza, yaweebwa obuvunaanyizibwa obw’okukola ku by’embalirira y’ekibiina, ku bitabo, n’okutegeka fayiro y’ebitundu ebibuulirwamu. Yaweebwa n’emirimu egitera okukolebwa omuwandiisi w’ekibiina, yawanga emboozi ya bonna, yayambangako mu kuteekateeka enkuŋŋaana ennene ne mu kuzimba Ebizimbe by’Obwakabaka. Mu butuufu, n’okutuusa leero, wakyaliwo obwetaavu bwa maanyi mu bibiina ebiri mu Russia. Wadde nga kyetaagisa okufuba ennyo okusobola okutuukiriza obuvunaanyizibwa obwo bwonna, Michael, kati aweereza ng’omukadde, agamba nti: “Okuweereza bakkiriza bannange kindeetera essanyu lingi. Eyo ye ngeri esingayo obulungi gye nnyinza okukozesaamu obulamu bwange!”\nOluvannyuma, Matthew yawasa Marina, ate Michael n’awasa Olga. Matthew, Michael, bakyala baabwe, awamu n’abalala bangi beeyongera okunyweza ebibiina ebitali bimu mu Russia.\nBANNYINAFFE ABANYIIKIVU BAYAMBAKO MU MULIMU GW’AMAKUNGULA\nMu 1994, Tatyana yalina emyaka 16, era mu kiseera ekyo waaliwo bapayoniya ab’enjawulo mukaaga abaava mu Czech Republic, Poland, ne Slovakia abajja okuweereza mu kibiina kye mu Ukraine. Ng’ayogera ku bapayoniya abo, Tatyana agamba nti: “Baali banyiikivu nnyo, nga batuukirikika, nga ba kisa nnyo, era nga bamanyi bulungi Bayibuli.” Yalaba omwoyo ogw’okwefiiriza gwe baali booleka n’engeri Yakuwa gye yali abawaamu emikisa, bw’atyo n’ayagala okubeera nga bo.\nEkyokulabirako bapayoniya abo kye baateekawo kyamukwatako nnyo, bw’atyo n’akozesanga ebiseera eby’oluwummula okugenda n’abalala okubuulira mu bitundu bya Ukraine ne Belarus eby’omu byalo, Abajulirwa ba Yakuwa gye baali batabuulirangako. Yanyumirwanga nnyo okubuulira mu bitundu ebyo era bw’atyo n’akola enteekateeka okwongera okugaziya ku buweereza bwe ng’agenda okubuulira mu Russia. Yasooka n’agenda n’amalayo akaseera katono, asobole okukyalirako mwannyinaffe eyali agenze mu Russia ng’avudde mu nsi endala era asobole okufuna omulimu ogwandimusobozesezza okweyimirizaawo ng’aweereza nga payoniya. Oluvannyuma, mu 2000, Tatyana yagenda okuweereza mu Russia. Kyamwanguyira okukola enkyukakyuka eyo?\nTatyana agamba nti: “Okuva bwe kiri nti nnali sisobola kupangisa nnyumba nnamba, nnasalawo okupangisa ekisenge ku nnyumba abalala kwe baali babeera. Embeera eyo teyali nnyangu. Oluusi nnawuliranga nga njagala kuddayo waffe. Naye Yakuwa yannyamba okukiraba nti kyali kya magezi okugenda mu maaso n’obuweereza bwange.” Leero, Tatyana aweereza ng’omuminsani mu Russia. Agamba nti: “Mu myaka gye mmaze nga mpeereza mu nsi endala njigiddemu ebintu bingi era nfuniddemu emikwano mingi. N’ekisinga obukulu okukkiriza kwange kweyongedde okunywera.”\nMasako eyava mu Japan, era nga kati ali mu myaka 50, yali ayagala nnyo okuweereza ng’omuminsani, naye olw’okuba yali alwalalwala, ekyo yali tasobola kukikola. Kyokka, embeera y’obulamu bwe bwe yatereeramu, yasalawo okugenda mu Russia okuyambako mu mulimu gw’amakungula. Wadde nga tekyali kyangu kufuna wa kusula walungi n’okufuna omulimu, yasobola okweyimirizaawo ng’aweereza nga payoniya ng’akola ogw’okusomesa abantu olulimi Olujapaani era ng’akola n’ogw’okulongoosa. Kiki ekimuyambye okweyongera okuweereza n’obunyiikivu?\nBw’alowooza ku myaka 14 gy’amaze mu Russia, Masako agamba nti: “Essanyu eringi lye nfuna mu buweereza bwange linneerabiza ebizibu byonna bye njolekagana nabyo. Okubuulira mu bitundu awali obwetaavu obusingako kireeta essanyu eritagambika.” Agattako nti: “Mu butuufu, okuba nti Yakuwa ansobozesezza okufuna emmere, eby’okwambala, n’aw’okusula mu myaka gino gyonna gye mmaze nga mpeereza nkiraba ng’ekyamagero.” Ng’oggyeeko okuweereza awali obwetaavu obusingako mu Russia, Masako era ayambako mu mulimu gw’amakungula ogukolebwa mu Kyrgyzstan. Okugatta ku ekyo, yaweerezaako ne mu bibinja ebyogera Olungereza, Olukyayina, n’olulimi oluyitibwa Uighur. Mu kiseera kino, aweereza nga payoniya mu St. Petersburg.\nAB’OMU MAKA AGATALI GAMU BAWAGIDDE OMULIMU GW’OKUBUULIRA ERA BAFUNYE EMIKISA\nInga ne Mikhail\nOluusi embeera y’eby’enfuna eyinza okuleetera abantu abamu awamu n’ab’omu maka gaabwe okugenda mu nsi endala okusobola okufuna ssente ezisingako. Naye okufaananako Ibulayimu ne Saala, ab’oluganda abamu awamu n’ab’omu maka gaabwe bagenda mu nsi endala olw’okwagala okuweereza Katonda mu ngeri esingako. (Lub. 12:1-9) Lowooza ku Mikhail ne mukyala we Inga, abaava mu Ukraine ne bagenda mu Russia mu 2003. Mu kiseera kitono baali bafunye abantu bangi abaali baagala okuyiga Bayibuli.\nMikhail agamba nti: “Lumu twabuulirako mu kitundu Abajulirwa ba Yakuwa kye baali batabuulirangamuko. Twakonkona ku nnyumba emu ne muvaamu omusajja nnamukadde eyatubuuza nti, ‘Muli babuulizi?’ Bwe twamuddamu nti yee, yatugamba nti: ‘Nnakimanya nti lumu mulijja. Nkimanyi nti ebigambo Yesu bye yayogera birina okutuukirira.’ Omusajja oyo yajuliza Matayo 24:14.” Mikhail agattako nti: “Mu kitundu ekyo era twasangamu n’ekibinja ky’abakazi nga kkumi Abapolotesitante, abaali baagala ennyo okuyiga ebyo ebiri mu Bayibuli. Baalina akatabo Okuba Omulamu era buli wiikendi baakakozesanga okuyiga Bayibuli. Twamala essaawa eziwerako nga tuddamu ebibuuzo byabwe era twayimbira wamu nabo ennyimba z’Obwakabaka, oluvannyuma ne tuliirako wamu nabo emmere. Sisobola kwerabira bintu ebyo.” Mikhail ne Inga bagamba nti okuweereza mu bitundu awali obwetaavu bw’ababuulizi obusingako kibayambye okwongera okunyweza enkolagana yaabwe ne Yakuwa, okwongera okwagala abantu, era kibaleetedde essanyu lingi nnyo. Mu kiseera kino, bakola omulimu ogw’okukyalira ebibiina.\nOksana, Aleksey, ne Yury\nMu 2007, Yury ne mukyala we Oksana, abaava mu Ukraine, nga kati bali mu myaka 30, baagenda ne mutabani waabwe Aleksey, kati ow’emyaka 13, ne bakyalako ku ofiisi y’ettabi ey’omu Russia. Bwe baali eyo beetegereza mmaapu ya Russia ne bakiraba nti ebitundu bingi byali tebirina bibiina bibibuuliramu. Oksana agamba nti: “Oluvannyuma lw’okwetegereza mmaapu eyo, twakiraba nti waaliwo obwetaavu bwa maanyi obw’ababuulizi b’Obwakabaka mu nsi eyo. Ekyo kyatuleetera okusalawo okugenda okubeera mu Russia.” Kiki ekirala ekyabayamba okusalawo bwe batyo? Yury agamba nti: “Okusoma ebitundu ebitali bimu ebifulumira mu bitabo byaffe, gamba ng’ebyo ebyalina omutwe ‘Osobola Okuweereza mu Nsi Endala?’ kyatuyamba nnyo. * Twakyalako mu kitundu eky’omu Russia ofiisi y’ettabi gye yatugamba nti tusobola okugenda okuweerereza eyo era twanoonya ennyumba n’omulimu gwe tusobola okukola mu kitundu ekyo.” Mu 2008, baagenda okubeera mu Russia.\nMu kusooka, tekyali kyangu kufuna mulimu era emirundi mingi twalinanga okusenguka okuva mu nnyumba emu okudda mu ndala. Yury agamba nti: “Twasabanga Yakuwa atuyambe obutaggwaamu maanyi, era tweyongera okubuulira nga tuli bakakafu nti Yakuwa ajja kutuyamba. Twakiraba nti bwe tukulembeza Obwakabaka mu bulamu bwaffe, Yakuwa tasobola kutwabulira. Okuweereza awali obwetaavu obusingako kinywezezza enkolagana yaffe ng’amaka.” (Mat. 6:22, 33) Ate okuweereza awali obwetaavu obusingako kiyambye kitya mutabani waabwe Aleksey? Oksana agamba nti: “Ekyo kiganyudde nnyo mutabani waffe. Yeewaayo eri Yakuwa era n’abatizibwa nga wa myaka mwenda. Okulaba nti waliwo obwetaavu bwa maanyi obw’ababuulizi b’Obwakabaka kikubiriza mutabani waffe okuweereza nga payoniya omuwagizi mu biseera by’oluwummula. Okulaba obunyiikivu bw’ayoleka mu mulimu gw’okubuulira kituleetera essanyu lingi.” Leero, Yury ne Oksana baweereza nga bapayoniya ab’enjawulo.\n“EKINTU KYOKKA KYE NNEJJUSA”\nNg’ebigambo bya bakkiriza bannaffe be tulabye mu kitundu kino bwe biraga, okusobola okugaziya ku buweereza bwo ng’ogenda okubuulira mu kitundu ekirala kyetaagisa okwesiga ennyo Yakuwa. Kyo kituufu nti abo abasalawo okugenda okuweereza mu bitundu awali obwetaavu obusingako boolekagana n’okusoomooza okutali kumu. Wadde kiri kityo, bafuna essanyu lingi mu kubuulira amawulire amalungi abantu ab’emitima emirungi. Naawe osobola okugenda okuweereza mu bitundu awali obwetaavu bw’ababuulizi obusingako? Bw’onookola bw’otyo, naawe osobola okuwulira nga Yury, eyasalawo okugenda okubuulira mu kitundu awali obwetaavu obusingako, eyagamba nti: “Ekintu kyokka kye nnejjusa kwe kuba nti ekyo nnalwawo okukikola.”\n^ lup. 20 Laba Watchtower, eya Okitobba 15, 1999, olupapula 23-27.


Bukedde Online - Omukulu w'ettendekero awonye okwokebwa abayizi\nAbakkiriza b’ekkanisa ya Uganda basabiddwa okukulembeza enteekateeka...\nKlezia etegese okusabira abalwadde ba siriimu Novena\nOmukulu w'ettendekero awonye okwokebwa abayizi\nBannamagye balambudde pulojekiti za KCCA...\nAgguddwaako gwa kwagala kutta muggyawe lwa...\nPOLIISI yeezoobye n’abayizi b’ettendekero lya Katonga Technical Insititute ababadde bagezaako okwokya akulira ettendekero mu ofiisi ye lwa kubamma byava mu bigezo byabwe n’okubasuza ku ttaka ng’ate baasasula ebisale byonna.\nAbayizi abeegugunze nga poliisi egezaako okubakkakkanya. Wakati ye Hajji Sseggane gwe baataasizza.\nPoliisi y’e Kayabwe n’eye Mpigibe basanze ng’abayizi bano bapakidde enku mu mulyango gwa ofiisi ya Principal w’ettendekero lino, Hajji Sulaiman Sseggane nga bagezaako okujiteekera omuliro ne ofiisi y’avunaanyizibwa ku by’ensimbi (Baasa) n’ekuba amasasi mu bbanga okubagumbulula.\nOluvannyuma omuduumizi wa poliisi mu Mpigi, Joab Wabwire atuuzizza olukung’aana lw’abayizi n’abakulira ettendekero lino, abayizi ne bamunnyonnyola ebizibu byabwe okuli okubasuza ku ttaka, obutaba na bikozesebwa ebibayambako okubabangula n’obutabawo bivudde mu bigezo byabwe.\nWano DPC Wabwire akakkanyizza abayizi bano era nanenya abaddukanya ettendekero obutawuliriza bizibu bya bayizi ekiyinza okuvaako obutali butebenkevu. Asabye Hajji Sseggane okukola ku nsonga z’abayizi embeera edde mu nteeko.\nHaji Sseggane ategeezezza nti wadde ng’embeera y’abayizi teyeeyagaza naye nabo tebanasasula bisale bya ssomero era n’abagumya nti ebyava mu bigezo byakukolwako.\nGavumenti yeddizza yunivasite ya Busoga\nAbakkiriza b’ekkanisa ya Uganda...\nAbakristaayo mukulembeze okuteekateeka okukuza abaana kubanga y'ekkanisa ey'enkya basobole okutambuza obusumba...\nKlezia etegese okusabira abalwadde...


Bukedde Online - Bannamateeka batutte Gav't mu kkooti\nMuseveni atabukidde Poliii ku ttemu lye Bukomansimbi...\nBANNAMATEEKA batutte gavumenti mu kkooti ya Ssemateeka olw’okuyisa amaaso mu ssiga eddamuzi ne baliwa ssente entono buli lwe basoma embaliririra y’eggwanga.\nPulezidenti w'ekibiina ekigatta bannamateeka, Francis Gimara\nBano bayise mu kibiina ekibagatta ekya Uganda Law Society ekikulemberwa Francis Gimara ne bagamba nti ejjoogo lya Gavumenti lisaana kkooti ebiyingiremu ebeeko ky'egamba kuba ssente ezibaweebwa buli mwaka gw’ebyensimbi ntono nnyo, ekintu ekiremesezza essiga eddamuzi okutuukiriza obuvunaanyizibwa obwalikwasibwa.\nGimara agamba nti eggwanga likolebwa amasiga 3 omuli; Eddamuzi, Palamenti ne Kabineeti naye ssente eziweebwa Palamenti ne Kabinenti mu buli mbalirira zikubisaamu eziweebwa essigga eddamuzi ekintu ekitali kya bwenkanya.\nBannamateeka balumirizza Palamenti ne Kabineeti okukotoggeranga essiga Eddamuzi n’okugaana okutuukiriza obuvunaanyzibwa bwabwe obw’okuyisa ebbago lya 'Judiciary Administration bill' lifuuke eteeka nabo basobole okwebegerako ku keeki y'eby'ensimbi nga amasiga amalala bwe gakola.\nGimara agamba nti buli mbalirira ya mwaka lw'esoma bongera kukendeeza ku mutemwa gw’essiga Eddamuzi ekibalemesezza okutuukiriza bye balina okukola era n'asaba kkooti eyise ekiragiro ku nsonga eno.\nAsabye kkooti eyise kiragiro ekiragira Minisita w’eby'amateeka okwanja mu Palamenti ebbago lya Judiciary Administration mu mwezi gumu liteesebweko n’okuyimiriza Palamenti okukendeeza mu ssente ezigenda okuweebwa essiga Eddamuzi mu mbalirira y’omwaka guno nga bwe kiri mu kuteesebwako.\nKinajjukirwa nti omwaka oguwedde abalamuzi nga bayita mu kibiina ekibagatta ekya UJOA beediima okumala wiiki bbiri nga bawakanya embeera embi mwe bakolera omuli; okusasulwa omusaala omutono n’obutakuzibwa.\nAbalamuzi balalaika gavumenti nti singa tebongeza misaala bagenda kuddamu okwekalakaasa okutandiika n’omwezi gwa February 2018\nganda Law Society\nOmulamuzi Bamwine atabaganyizza Sudhir ne Bank of Uganda